הוועדה המיוחדת למאבק בשימוש בסמים ובאלכוהול, כנסת 25, פרוטוקול מספר 12, 2023-05-30 00:00

בועז ביסמוט: 	בוקר טוב, תודה שכולכם הגעתם לפה, זה בשיתוף עם חברי חבר הכנסת אלי דלל, יושב ראש הוועדה המיוחדת לזכויות הילד, יחד איתי, יושב הראש הוועדה המיוחדת למאבק בשימוש בסמים אלכוהול והתמכרויות

בועז ביסמוט:  אז קודם כל אני רוצה לקבוע להקראה לפרוטוקול לפי סעיף 120 ד' 1 ג' לתקנון הכנסת שהשמות של כל מי שביקש או יבקש לכסות את השם שלו כדי שלא ייגרם לו או לזולתו נזק, יהיו חסויים ולא יירשמו בפרוטוקול

בועז ביסמוט:  (כמובן אני כמובן אומר אם מדובר על קטינים או חסרי ישע זה על פי סעיף 120 ד' 1 ב' לתקנון)

בועז ביסמוט:      עכשיו הדיון היום, אני קודם כל שמח לראות את ההיענות הרחבה, כי הנושא הוא באמת חשוב ואפילו חשוב מאוד

בועז ביסמוט:  ראינו באמת בשבועות האחרונים, מדובר בנושא שאפילו, זה לא מסכן חיים אלא לצערנו הרבה גוזל חיים

בועז ביסמוט:  שימוש מסכן חיים בסיגריות אלקטרוניות

בועז ביסמוט:  והיום זה דיון מעקב מיום ה-19 באפריל השנה

בועז ביסמוט:  בניגוד לחוק איסור מכירת מוצרי עישון לקטניים, משרד הרווחה הודיע על כוונתו להתקשר בפטור ממכרז עם חברת דובק כספק יחיד לצורך אספקת סיגריות לקטינים השוהים במעונות חסות הנוער, וזה הנושא, זאת אומרת, בעיקר שנדון בו היום

בועז ביסמוט:       שוב, אני רוצה להודות ובעיקר להיות שבע רצון ואפילו מאוד מההיענות הרחבה ומהרצינות הרבה של כל המשתתפים, וגם מחברי הכנסת, חבריי לסיעה ובכלל פה בכנסת ישראל, שרואים חשיבות רבה בנושא הזה

בועז ביסמוט:  אז התכנסנו כאן היום לישיבה משותפת של הוועדה בראשותי, והוועדה, כמובן, לזכויות הילד ברשות חבר הכנסת אלי דלל, לדיון מעקב בנושא שימוש מסכן חיים בסיגריות אלקטרוניות ולדיון בנושא כוונת משרד הרווחה כאמור, כפי שאמרתי, להתקשר בפטור ממכרז עם חברת דובק כספק יחיד לצורך אספקת סיגריות לקטינים השוהים במעונות חסות הנוער

בועז ביסמוט:      הנושאים שבחרנו לעסוק בהם לציון היום הבינלאומי ללא עישון שיזם חברי, חבר הכנסת, אושר שקלים שנמצא כאן איתנו, ונשמח כמובן לשמוע אותו במהלך הדיון

בועז ביסמוט:  נדגיש שוב, כי בדיון הקודם בנושא שימוש מסכן חיים בסיגריות אלקטרוניות שהתקיים, כפי שאמרתי ב-19 באפריל 2023, היה כבר ידוע על מותו הטראגי בבית החולים שניידר, של מידן קלר זכרונו לברכה

בועז ביסמוט:  אחריו, נוסף מקרה אשפוז נוסף של נער, כתוצאה משימוש בסיגריות אלקטרוניות

בועז ביסמוט:       אמרתי, ואני אומר את זה שוב, נכון מודה באשמה בעיסוקי הקודם לפני שהייתי חבר פרלמנט, מה לעשות הייתי בתחום העיתונות ולכן באופן אישי לאחר מותו הטראגי של מידן קלר, צלצלתי לבית החולים כדי לשאול ולתהות בעצמי האם יכולה להיות סיבה אחרת? וכמובן תמיד הם משתמשים ותמיד בזהירות רבה מאוד ותמיד בלכאורה, אבל כאן נאמר לי היטב בבית החולים שניידר, בית חולים שאני מכיר היטב ומעריך מאוד, שבאמת כל הפגיעה בריאות והייתה פגיעה קשה מאוד בריאות, היא אך ורק מהסיגריות האלקטרוניות ולא משום דבר אחר

בועז ביסמוט:  הדבר נאמר לי בצורה מאוד מאוד ברורה, ולכן אני פה רוצה לשתף אתכם במידע

בועז ביסמוט:       אז לפיכך בישיבת המעקב היום נבחן האם יושמו החלטות הוועדות כדי להבטיח את בריאות הציבור? ראשית אנחנו נבקש לברר האם לבקשת משרד הבריאות משטרת ישראל פתחה בחקירה גם לגבי המוצרים הספציפיים שגרמו לאשפוזם של שני הנערים? כדי להתחקות אחר היצרן, יבואן משווק ומפיץ, ולסלק לאלתר המוצרים האלה מהשוק

בועז ביסמוט:  האם גם נמצאו מי שמכרו המוצרים האלה לקטינים בניגוד לחוק? זה כמובן חשוב מאוד

בועז ביסמוט:  והאם יש, כן גם מותר לשאול, לתהות, ואפילו חובה, כתבי אישום נגד מי שמוכר סיגריות אלקטרוניות לקטינים? במידה ולא ידוע, אך קיים בשוק מוצר שמסכן את בריאות הציבור בכלל וילדים ונוער בפרט, האם משרד הבריאות פעל לאסור מכירת סיגריות אלקטרוניות ולהוצאת כל מוצרי הסיגריות האלקטרוניות מהמדפים? בנושא החקיקה שלא הושלמה, אני אציין שהגשתי, אני באופן אישי, הצעת חוק לאיסור מכירה של מוצרי עישון בטעמים שאינם טעמי טבק, שתובא כבר בשבועות הקרובים לוועדת השרים לענייני חקיקה, לקבלת עמדתה ואני כולי תקווה שהוועדה תחליט כמובן

בועז ביסמוט:      בנושא הצורך להעלות את המס המוטל על סיגריות אלקטרוניות, מספר מס של 145% לעומת מס של 270% בסיגריות רגילות, ולהשוותו לגובה המס המוטל על סיגריות רגילות, נבקש לקבל עדכון מקובי בוזו שנמצא כאן איתנו, מרשות המיסים ומד"ר אפרת אפללו ממשרד הבריאות, ולשמוע מה הן מסקנות הצוות של שר הבריאות ושר האוצר עם רשות המיסים שקם כדי להכריע אם יש צורך להעלות את גובה המס המוטל על סיגריות רגילות, תוך בחינת ההשפעה של המיסוי על השוק

בועז ביסמוט:      קודם אנחנו נתחיל עם נועם גרינברג הממ"מ שייתן לנו פה סקירה לגבי הדוגמאות לצעדי מדיניות לצמצום השימוש בסיגריות האלקטרוניות, ולאחר מכן שני הדוברים יהיה אפי שפר

בועז ביסמוט:  רק מילה משהו בהערה אישית לגבי, כי גם ראיתי הרבה מאוד ביקורות שהכנסנו והזמנו נציגי יצרני סיגריות

בועז ביסמוט:  אני רוצה להסביר דבר אחד, הרי אתם רואים היטב שאני הצעתי פה חוק שאוסר סיגריות אלקטרוניות בטעמים

בועז ביסמוט:       אבל אני גם אדם שלא אוהב צביעות, ואני לא אוהב גם בולשביזם, ואני לא אוהב סתימת פיות

בועז ביסמוט:  אנשים יכולים לבוא לפה ולדבר, אני מעדיף שפה הם ידברו בנוכחות כולם, בצורה פתוחה, ולא שאני איפגש איתם לא במחשקים, ולא באיזו דירת סתרים, ולא בבית קפה מסוים, ולא באיזה חדר של איזה מקדם או אני לא יודע, איזו שדולה מסוימת

בועז ביסמוט:  ולכן, להיפך אני אדם מאוד שקוף, מאוד פתוח, ולכל אחד יש זכות לבוא ולהביע את מה שהוא רוצה אז ולכן כל אותם תערנים שבאים ותוקפים, כזה אני, אני לא מתכוון להשתנות בטח לא ממרומי גילי

בועז ביסמוט:  תודה רבה, ראשון הדוברים בבקשה

נעם גרינברג: תודה רבה יושבי הראש, צוהריים טובים לכולם

נעם גרינברג:  שמי נעם גרינברג ואני חוקר במרכז המחקר והמידע של הכנסת

נעם גרינברג:  לקראת הדיון היום בנושא לציון היום למניעת השימוש בסיגריות, עישון, הכנו מסמך שסוקר את צעדי המדיניות בכמה מדיניות ברחבי העולם, שנועדו לצמצום השימוש בסיגריות אלקטרוניות

נעם גרינברג:       מכיוון שמדובר בדיון המשך, אני לא אכנס לכל הנושא של המאפיינים של הסיגריות האלקטרוניות, ואני לא אכנס להשפעות הבריאותיות של המוצרים האלה, אני אניח לנושאים האלה, לאנשי המקצוע לטפל בהם

נעם גרינברג:  אני כן רוצה להתייחס קצת לנתונים על השימוש בסיגריות האלקטרוניות לא רק כדי לתת תמונת מצב, אלא גם כי ארגון הבריאות העולמי התייחס לנושא הזה כראשון בעדיפות למניעת עישון באופן כללי בסיגריות אלקטרוניות באופן מסוים

נעם גרינברג:      כשבחנו את הנתונים, ראינו שצעירים משתמשים בסיגריות אלקטרוניות יותר ממבוגרים, והם משתמשים בסיגריות אלקטרוניות יותר מסיגריות רגילות, כשהמצב הפוך אצל מבוגרים, מכיוון שהנתונים האלה לקוחים מסקר HBSC שלא סוקר את החינוך שאינו ממלכתי, אז יכול להיות שהנתונים האלה אפילו לוקים בחסר

נעם גרינברג:       לגבי כמה מהצעדים שאנחנו בחנו, אז לגבי הגבלות גיל, ראינו ש-68 מדינות יש להן הגבלות גיל על סיגריות אלקטרוניות, רובן, כולל ישראל מעמידים את הגיל על 18, אבל יש כאלה שהגיל הוא 19 או אפילו 21, כמו בארצות הברית

נעם גרינברג:  יש כמה מדינות שיש בהן צעדים נוספים כגון ארגנטינה או ברזיל שיש בהן איסור שיווק כולל על סיגריות אלקטרוניות, יש גם מדינות כמו אוסטרליה שחייבה הצגת מרשם בקניית סיגריות אלקטרוניות

נעם גרינברג:       לגבי איסורי פרסום ושיווק שדובר עליהם

נעם גרינברג:  ארגון הבריאות העולמי המליץ על איסור כולל על פרסום ושיווק של מוצרי טבק, כי איסור חלקי לדעת הארגון הוא פחות אפקטיבי

נעם גרינברג:  לפי הדוח של הארגון, 22 מדינות אכן אסרו פרסום באופן כולל למשל איסלנד

נעם גרינברג:  יש עוד 51 מדינות שיש איסור חלקי על הפרסום של סיגריות האלקטרוניות, למשל כאן בארץ פרסום באינטרנט אסור אבל מותר לפרסם מוצרי עישון בעיתון מודפס בכפוף לתנאים והגבלות מסוימות

נעם גרינברג:      לגבי מיסוי שדובר עליו עכשיו, אז יש הרבה שיטות למשל מה למסות? האם להשוות את שיעור הסיגריות הרגילות? לכל שיטה יש יתרונות וחסרונות משלה, וארגון הבריאות העולמי לא הביע העדפה לשיטה אחת אל מול האחרות כל עוד יש מיסוי

נעם גרינברג:       לפי נתוני הארגון מיולי 2020 היו כ-30 מדינות שהנהיגו מיסים על נוזלים לאידוי, ישראל לא נספרת כאן כי כאן המס נכנס רק בסוף 2021

נעם גרינברג:  לציין בהיבט הזה שארגון הבריאות העולמי כן הזהיר מדינות שלא להיבהל מהטענות של התעשייה נגד העלות מס, אבל יש גם לקחת בחשבון, שמס גבוה על סיגריות אלקטרוניות עשוי להיות קשור לעלייה בשיעור של עישון של סיגריות רגילות, זה משהו שכן צריכים לחשוב על זה כשחושבים על שיעור המס על סיגריות אלקטרוניות

נעם גרינברג:      סוגיה נוספת שאני רוצה לציין היא הטענות שלפעמים עולות בנוגע לתרומה האפשרית של סיגריות אלקטרוניות לגמילה מעישון

נעם גרינברג:  למרות מחקרים רבים בנושא, לא התקבלו עדויות חותכות לתרומה כזאת, במיוחד לאור אי הוודאות לגבי ההשפעות ארוכות הטווח של הסיגריות האלקטרוניות אל מול הבטיחות המוכחת של שיטות גמילה אחרות

נעם גרינברג:       לבסוף אציין שהסקירה הזאת שביצענו היא לא ממצה את כל הצעדים, לא מכסה את כל המדינות או השיטות להתמודדות עם השימוש בסיגריות אלקטרוניות, ובסוף אציין שאין די מידע על ההשפעה של לכל הצעדים האלה, במיוחד לטווח הארוך, ונראה שמדובר בנושא שימשיך להעסיק את אנשי האקדמיה שיחקרו את הנושא בשנים הבאות

בועז ביסמוט: תודה רבה

בועז ביסמוט:  כפי שהבטחתי, נשמע כעת ממשרד הבריאות את אפי שפר, סגן מנהל אגף לאכיפה ופיקוח, נמצא כאן איתנו, בבקשה

אפי שפר: שלום, תודה רבה על זכות הדיבור

אפי שפר:  משרד הבריאות בהחלט הגיש תלונה במשטרה, פנה גם באופן אישי גם למשטרת ישראל בשביל שהם בהחלט יסייעו בחקירה

אפי שפר:  להם יש את סמכויות החקירה, ולצערי עד היום לא קיבלנו עדכון בנושא הזה

אפי שפר:  אני מציע להפנות את השאלה לנציגי המשטרה שיושבים כאן, אבל מה שכן, משרד הבריאות לא חיכה לחקירת המשטרה, וככל שקיבלנו מידע לגבי סיגריות שנתפסו במעברי הגבול במכס, או ביחידות אכיפה אחרות, לקחנו תפסנו ושלחנו את זה לבדיקות מעבדה בתל השומר, מעבדה טוקסיקולוגית, וככל שמצאנו חומרים שעלולים לסכן את בריאות הציבור, הוצאנו אזהרות לציבור, במהלך השנה האחרונה המשרד הוציא כבר שתי התרעות בנושא הזה

בועז ביסמוט: בעקבות התלונות, הרי אתה הראשון נכון? אתה היית התלונות הראשונות בשני המקרים לא אחד נכון?     

אפי שפר: בעקבות שני המקרים

בועז ביסמוט: בכל זאת מה כן שמעת? מה אתה כן יכול לחדש לוועדה?     

אפי שפר: הנושא נמצא בחקירת המשטרה, להם יש את הסמכויות, יש להם את האפשרות

אפי שפר:  אנחנו הצענו את הסיוע שלנו ככל שנדרש

אפי שפר:  המידע הזה נמצא במשטרת ישראל

בועז ביסמוט: הבנתי, 100%

בועז ביסמוט:  אני פונה לחבריי פה בכנסת

לזכויות הילד): קודם כל תודה רבה לך חבר הכנסת בועז ביסמוט, אני שמח שאנחנו מקיימים את הדיון המשותף

לזכויות הילד):  היום מצוין גם היום לציון הבינלאומי יום ללא עישון

לזכויות הילד):  התחלנו הבוקר בשדולה שהקים חבר הכנסת אושר שקלים, והיה איתנו גם סימון דוידסון, היו בעצם חלק גדול מנציגים שיושבים פה, וגם נציגות התלמידים

לזכויות הילד):       אחד הדברים שבעצם שמענו זו הנגישות הקלה שבה ניתן להשיג את הסיגריות האלקטרוניות, שזה דבר שהוא באמת מזעזע אפילו, שאתה שומע שבקיוסקים, בתוך בתי הספר, שיש שם ממכר כזה או אחר

לזכויות הילד):  צריך להבין שאותם קיוסקים, רובם הם זכיינים של הרשויות המקומיות

לזכויות הילד):  אני גם בדקתי, ופחות או יותר קיבלתי את הרושם שבעצם אם אנחנו נמנע את השימוש באיזושהי צורה עד גיל 21, זאת אומרת לא יהיה שימוש בסיגריה באופן חוקי, עד גיל 21 או מתחת לגיל 21, זה יהיה דבר שהוא בעצם מבחינת היכולת שבה נמנע בעתיד את ההתמכרות לסיגריות, זה יהיה דבר נכון, כי מסתבר שרוב אלו שמתחילים לעשן, ורוב אלו שמתמכרים הם בעם נוער עד גיל 21

לזכויות הילד):  מי שלא התחיל עד גיל 21, כנראה שיהיה מעט מאוד שיתחיל אחרי זה או בגיל מבוגר

לזכויות הילד):       לכן המאמץ שלנו צריך להיות באמת מאמץ משותף, של כל הגורמים

לזכויות הילד):  זה פשוט מלחמה

לזכויות הילד):  אני אומר, זו מלחמה שבה כל הגורמים, כל אחד צריך לקחת את החלק שלו

לזכויות הילד):  יושבים פה תלמידות ותלמידים שהיו בבוקר בשדולה, ושמענו אותם, ואני רוצה באמת, קודם כל לשבח אתכם על הרצון, על היכולת, על המאמץ שאתן עושות בתוך בתי הספר, בתוך החברה אצלכם, עם הנוער, כדי למנוע את השימוש בסיגריות בכלל וסיגריות אלקטרוניות

לזכויות הילד):       כשאני מסתכל בעצם כמה שחקנים יש בכל הנושא הזה? יש הרבה מאוד שחקנים, ולכל אחד מהם יש תפקיד

לזכויות הילד):  ואם אנחנו נצליח לעשות איגום משאבים של כל אותם שחקנים, זה מתחיל בתלמידים, בנוער, דרך ההורים, דרך המורים, משרד החינוך, משרד הבריאות, רשויות מקומיות שדרך האכיפה אם זה הפקחים, ואם זה כמו שציינתי קודם, בבתי הספר, מנהל החינוך, משרד החינוך ועוד הרשימה ארוכה, אני חושב שאם כל אחד יעשה, מה שנקרא, איזושהי תוכנית עבודה, שבה, ובלי, איך כל אחד אומר ההוא יעשה ומטיל את האשמה על מישהו אחר ואת העבודה על מישהו אחר, אלא אם כל אחד בתחומו יעשה איזשהו משהו קטן, אני חושב שאנחנו נוכל לעשות הרבה

לזכויות הילד):  איך אומרים בחנוכה? אור קטן מגרש הרבה מאוד מן החושך

לזכויות הילד):  אז אם כל אחד בקטע שלו, אם אותו הורה יוכל להשפיע על התלמיד, ואם עוד תלמיד

לזכויות הילד):       דרך אגב, אני בזמנו ברשות המקומית קידמתי בבטיחות בדרכים תוכנית שנקראת מדריכים בדרכים, ומה עשינו בעצם? לקחנו בכל כיתה בגילאים ד' ה' ו' 3-4 תלמידים ולימדנו אותם את הנושא של בטיחות בדרכים ולימוד אופניים, ואותם 3-4 תלמידים באותה כיתה, ניהלו את כל מה שצריכים תוכנית מסודרת, הם ניהלו את כל המניעה של הבטיחות בדרכים ולימוד האופניים לכיתה שלהם

לזכויות הילד):  אני רוצה להגיד לכם, הצלחנו במשך קרוב לשלוש שנים, להעביר את התוכנית הזאת ל-40,000 תלמידים, שאחר כך גם עשינו תחרות בנושא בטיחות הדרכים, ולמדו את נושא האופניים, לרכב על אופניים

לזכויות הילד):       זאת אומרת אם אנחנו היום נכין איזושהי תוכנית דרך משרד החינוך, שבכל כיתה ניקח את ה-3-4 תלמידים שהם לא מעשנים או שהם מודעים לנושא הזה, נחנך אותם, והם יעבירו את המסר לאותם תלמידים בבתי הספר, זה יהיה דבר אדיר

לזכויות הילד):  ולכן אמרתי אם כל אחד יעשה את התפקיד שלו, אם זו המשטרה, הרשויות המקומיות, משרד החינוך, הנוער, מועצת התלמידים שהם באמת ילדים נפלאים, שמענו אותם היום לכל אורך השדולה בבוקר, וזה בדיוק מה אנחנו צריכים לעשות

לזכויות הילד):  אנחנו צריכים באמת ביחד לנסות לראות איך אנחנו נכין או לפחות לבקש מכל גוף כזה או אחר לקדם את הנושא הזה כי זה בנפשנו

לזכויות הילד):  וההתמכרות הזאת היא התמכרות שפוגעת באותו אדם, ובחברה כולה

לזכויות הילד):  ואת זה צריך למנוע לפחות עד גיל 21, לא לשווק, לא למכור

לזכויות הילד):  כמו שהיום לא ניתן למכור אלכוהול עד גיל 18, אותו דבר גם פה

לזכויות הילד):      וכשדיברנו על נגישות, יכול להיות שנושא של סיגריה אלקטרונית צריך לקנות אולי רק בבתי מרחקת ולא בקיוסקים, שזה דבר לא מתקבל על הדעת, וכך הלאה

לזכויות הילד):  אנחנו נעביר את רשות הדיבור ונשמע פה את כל שאר המשתתפים, בבקשה תמי

תמי סלע: תמי סלע, היועצת המשפטית של הוועדה המיוחדת לזכויות הילד

תמי סלע:  שאלה או הערה בעצם בהמשך למשהו שעלה בישיבה הקודמת ולהערה על הרשויות המקומיות והפקחים

תמי סלע:  עלה פה שבעצם לעניין האכיפה, הדרך הנכונה אולי לאכוף את האיסורים שקיימים כבר בחוק בהקשר הזה זה אכיפה מנהלית ובעצם היום אין סמכויות כאלה כי אין תקנות שמאפשרות אכיפה מנהלית, ואכיפה פלילית היא אכיפה לא יעילה בהקשר הזה

תמי סלע:  השאלה אם משהו התקדם בכיוון הזה? כי זה יכול מאוד לייעל את העניין של איסור מכירה לקטינים ועוד איסורים אחרים שקיימים

תמי סלע:  זו שאלה אחת

תמי סלע:       ושאלה אחרת בהמשך לדברים של האחראי בתחום האכיפה במשרד הבריאות

תמי סלע:  אמרת שתפסתם מוצרים ובדקתם האם יש בהם רכיבים מזיקים לציבור, אני מניחה שהכל מזיק, אבל הכוונה היא לדברים שהם מעבר למותר בחוק שיכללו, והאם באמת מצאתם רכיבים כאלו? קודם כל אמור להיות דיווח על הרכיבים אז אני מניחה שגם לא ממלאים אחר החוק בהקשר הזה בצורה מלאה

תמי סלע:  אבל מעבר להתראה לציבור אני מניחה שיש לכם עוד כלים אם אתם מוצאים מישהו שמשווק מוצרים שהם בעצם חורגים לרכיבים המותרים לפי החוק

תמי סלע:  כי התראה לציבור האם מודעים אליה? האם בכלל יש פה קנסות? יש אולי עוד כלים?     

בועז ביסמוט: אנחנו נשמח לשמוע את התשובה

טל וינר שילה: עורכת הדין טל וינר שילה מהלשכה המשפטית של משרד הבריאות

טל וינר שילה:  אני רק אציג ואחרי זה אני אתן לאפי להמשיך

טל וינר שילה:  שחוק איסור פרסומת מתייחס ביחס לנוזל המילוי, מתייחס לחומר ניקוטין

טל וינר שילה:  כשאנחנו מדברים על חומרים מסוכנים אחרים אנחנו מדברים על חומרים שאסורים מכוח חקיקה אחרת, חומרים מסוכנים לדוגמה, על זה אנחנו מדברים

טל וינר שילה:  חוק איסור פרסום מתייחס לניקוטין בלבד, ואני אתן לאפי להמשיך מכאן

אפי שפר: מה שאנחנו באמת מצאנו בעצם אלו חומרים שלא מצוינים בהגבלת הפרסומת על השיווק, וכן מצאנו חומרים שהם אסורים בשיווק בישראל, כמו למשל החומרים סמים סינטטיים שקיימים בנייס גאי, או כמו חומר פעיל פסיכואקטיבי THC, אלו חומרים אסורים שמוגדרים מסוכנים שאסורים לשימוש בישראל

אפי שפר:  ואלו חומרים בעצם שאנחנו מוציאים הודעה והתרעה בפניהם

לזכויות הילד): אבל מה אתם עושים עם זה? מה עושים עם המידע הזה? מה עושים איתו?     

אפי שפר: אז אנחנו כרגע מה שאנחנו יכולים לעשות בתור משרד הבריאות זה להוציא אזהרה והתרעה לציבור שידע שאסור להשתמש במוצרים האלה

לזכויות הילד): נו באמת זה כמו כוסות רוח למת

לזכויות הילד):  מה האזהרה? נו גם אני יכול להוציא פה אזהרה עכשיו, נו אז מה?     

אפי שפר: הסמכויות האחרות ניתנות למשטרה ישראל, והם אלה שאחראים

לזכויות הילד): והעברתם את זה למשטרה? חבר'ה נו מה, אנחנו ישנים בעמידה, נו באמת זה לא הגיוני באים לפה ומספרים עכשיו סיפור, מצאנו א' ב' ג' ד', אנחנו נעביר למשטרה

לזכויות הילד):  נו באמת, זה לא הגיוני חברים

לזכויות הילד):  אנחנו צריכים לפעול פה בצורה נחושה ביותר

לזכויות הילד):       אני רוצה להגיד לך שהתלמידות פה מצפות מאיתנו

לזכויות הילד):  תסתכל אחורה בבקשה, אתה רואה את התלמידות האלה? לפני כשעה היינו בשדולה והן באו ואמרו חבר'ה תהיו יותר נחושים, תפעילו תפעלו, הן מסתכלות עלינו ומצפות מאיתנו לפעולה יותר נחושה

לזכויות הילד):  אמרתי גם קודם, כל אחד בתפקיד שלו אם הוא יעשה קצת יותר ממה שהוא מחויב, אנחנו ניראה אחרת

בועז ביסמוט: 100% תודה

בועז ביסמוט:  אושר שקלים שיזם היום את היום הבינלאומי ללא עישון, כן, בוא נשמע אותך

בועז ביסמוט:  ולאחר מכן דוד דוידסון שתמיד תורם רבות לוועדה שלנו

שקלים: האמת היא שאני עדיין תחת ההשפעה של המפגש שהיה לנו לפני כשעה, ובאמת יש פה נוכחות של קואליציית הארגונים שהשתתפו בדיון הקודם והגיעו גם עכשיו

שקלים:  אז שוב, תודה רבה על הנוכחות ועל הרצינות שלכם, זה מאוד מחייב, גורם לנו להיות עוד יותר מחויבים

שקלים:       כמובן אני אציין את המפגש עם ריני, אימו של מידן קלר, היה מפגש מאוד מרגש, היא אמרה דברים ממש אמיצים, גרמה לנו פשוט לבכות ביחד

שקלים:  באמת מוות מיותר, כואב, כולם פה יסכימו איתי

שקלים:  ואני חושב שמהיום הזה אנחנו נצא עם איזושהי תוכנית פעולה, אני גם מתכוון להגיש איזושהי הצעת חוק בנושא, לא רק מעבר לנושא של הסיגריות האלקטרוניות אלא משהו בכלל, אני מאמין שבתוך שעה-שעתיים נוכל לשלוח משהו

שקלים:  זה פחות או יותר

שקלים:       אני גם בעזרת ה' ביום חמישי מתכוון להגיע, קבעתי סיור בתיכון אורט בקריית גת, אני רוצה לפגוש את התלמידים, לראות את תוכניות הפעולה שלהם, מה הם עושים? חשוב לנהל פה שיח פתוח קודם כל גם עם התלמידים, עם הנוער

שקלים:  מן הסתם גם אנחנו היינו נערים, גם אנחנו חווינו לחצים כאלה ואחרים, והזמנים משתנים אבל פחות או יותר הצרכים הם אותם צרכים, הלחצים הם אותם לחצים, אבל כן אנחנו צריכים להתאים את עצמנו למה שקורה היום

שקלים:  זה פחות או יותר

בועז ביסמוט: תודה רבה

בועז ביסמוט:  לפני שאני מעביר את זכות הדיבור לחבר הכנסת דוידסון, רק כדי להגיד, אתה אומר אתה אומר התקופה משתנה, ואתה יודע, והעישון נשאר עישון, למה אני אומר את זה? כי הודות לוועדות שלנו, לא זוכר אם שלך או שלי, אבל באחת מהן, אז נחשפתי למידע פשוט מטורף, מדהים, שלא האמנתי שזה נכון, שכבר כיתות ד', דיברנו על זה כבר אני חושב באחת הוועדות, כיתות ד' כבר מעשנים סיגריות אלקטרוניות כי זה נראה כזה קולי

שקלים: לא נתפס

קריאה: ומעשנים גם בכיתה אמרו

בועז ביסמוט: ומה לעשות, ואני יש לי בן בגיל של נכד ואני שואל אותו בכיתה ד', והוא ילד טוב לא ירושלים, הוא לילד טוב תל אביב

בועז ביסמוט:  אומר לי כן, כיתה ד' סיגריות אלקטרוניות

בועז ביסמוט:  זה דבר מטורף

בועז ביסמוט:  זאת אומרת, אני שומע את זה מעדות ראשונה ולכן באמת יש עבודה רצינית וחשובה לעשות כאן

בועז ביסמוט:  כן, חבר הכנסת דוידסון

סימון דוידסון: תודה רבה אדוני

סימון דוידסון:  אנחנו צריכים להיות הרבה יותר דרמטיים

סימון דוידסון:  אני באמת לא מבין, אנחנו מבינים את העוצמה של ההרס של הסיגריה אלקטרונית האלה, אנחנו שומעים ורואים את הבכי של ההורים שאיבדו את הילדים שלהם

סימון דוידסון:  אתה מדבר על ילד בכיתה ד', אני אומר לך גם שזה נמצא לפני

סימון דוידסון:  אסור לשווק את הרעל הזה במדינת ישראל, נקודה

סימון דוידסון:  היה פה נציג הממ"מ דיבר ובין המילים שאלתי וגם שאלתי תוך כדי שאלה, בארגנטינה וברזיל איסור שיווק

סימון דוידסון:  אני טועה?     

נעם גרינברג: ככה אמרתי

סימון דוידסון: ככה אמרת

סימון דוידסון:  מדינת ישראל צריכה להיות כמו ארגנטינה וברזיל, לאסור את השיווק, בוא נתחיל מחר חקיקה

סימון דוידסון:  יש לנו את הכוח, לכם יש את הכוח

סימון דוידסון:  אנחנו כאופוזיציה כמובן נתמוך

סימון דוידסון:  זה בדמך, זה בדמך, זה בדמך, בוא נעשה את זה, להפסיק עם השיווק

סימון דוידסון:  ואני מבין מה שאמרת לגבי הנציגים של חברות הטבק, גם את אלי וגם את בועז, ואני אוהב אתכם, אתם חברים, אנשים מקסימים

לזכויות הילד): אנחנו היינו באותה דעה, למרות שלא דיברנו בינינו

סימון דוידסון: אני מבין את הדעה, אני לא הייתי מכניס אותם לבניין

סימון דוידסון:  זה לא בקטע פופוליסטי חד משמעית אנחנו חברים ואתם יודעים את זה

סימון דוידסון:  בסוף למה הם באים לפה? למכור מוצר ולהרוויח כסף, זו העבודה שלהם, זה הבעלים של החברות מצפים שהם יעשו את זה

לזכויות הילד): סימון, אנחנו כבר, מיד אחרי שנסיים את הוועדה, אנחנו נכין הצעת חוק לאסור שיווק

סימון דוידסון: כל הכבוד, מחיאות כפיים

לזכויות הילד): אנחנו נעשה את זה ביחד

סימון דוידסון: זהו אין לי יותר מה להגיד, בוא נעשה את זה נגמר הסיפור

לזכויות הילד): סימון אתה יודע כמה שאני מכבד אותך, יש לך רעיונות מצוינים ואתה היית גם הבוקר בשדולה, ואתה עושה את הדברים מכל הלב

לזכויות הילד):  אתה באמת אחד מחברי הכנסת עם נשמה, ואני מאוד מעריך את זה

סימון דוידסון: תודה רבה

לזכויות הילד): אני כבר רוצה להודיע פה בישיבה, ואנחנו נוציא על זה גם הודעה, אנחנו נעשה את זה ביחד, בועז ביסמוט, אני, אושר שקלים ואני אשמח שגם חברי הכנסת שנמצאים פה יחתמו על זה, אנחנו נגיש הצעת חוק לא לשיווק, בצורה ברורה לחלוטין, עד גיל 21 שסיגריות אלקטרוניות

סימון דוידסון: לא, אני הייתי בכלל לא משווק את זה בישראל

סימון דוידסון:  מה אתה צריך את זה? שבכלל לא יהיה בישראל

סימון דוידסון:  בברזיל וארגנטינה זה בכלל

לזכויות הילד): נתחיל מזה

סימון דוידסון: כי אני אגיד לך, אם זה יהיה לגיל 21 ימצאו את הדרך

סימון דוידסון:  זו מדינה תחמנית, הם יודעים איך לתחמן, הם יכולים להשיג, הם ישלחו את השכן שלו, יתנו עוד חמישה שקלים שהוא יקנה להם

סימון דוידסון:  אנחנו רואים שהם קונים אלכוהול בפיצוציות, הם משיגים את מה שהם רוצים הילדים האלו

סימון דוידסון:  אלו ילדים מאוד חכמים, ממזרים חבל על הזמן

לזכויות הילד): אוקיי, אנחנו נבחן את זה, אנחנו נקדם את הרעיון, אנחנו נבחן האם זה עד 21 או מעבר לזה, כדי לראות מה ההשפעות של הנושא הזה

שני שילה: אם אפשר להוסיף? שני שילה מייסדת העמותה הישראלית לסרטן ריאה

שני שילה:  לפני כמה שנים שג'ול התחילו, הם פרסמו בצורה מאוד אגרסיבית ומה שהם אמרו, וזה מה שיצרניות הסיגריות האלקטרוניות אומרות, שזה טוב לגמילה

שני שילה:  אז אם זה טוב לגמילה שזה יהיה תחת מרשם

לזכויות הילד): מרשם, ברור לי

לזכויות הילד):  חברים תקשיבו, אני חושב שפה עלה רעיון, צריך לבחון אותו ולקדם אותו

לזכויות הילד):  אני מבטיח לכם פה שאנחנו, חברי הכנסת, החבורה שנמצאת פה, נעשה כל מאמץ לקדם את הנושא הזה

לזכויות הילד):  אני אפילו רשמתי לעצמי את מה שאת אמרת, מכירה באמצעות בתי מרקחת

לזכויות הילד):  מרשם הכוונה

לזכויות הילד):  זה אחד מן הדברים שחשבתי עליהם

משה בר-חיים: חבר הכנסת יש לי כאן משהו להוסיף, משה בר חיים מנכ"ל האגודה למלחמה בסרטן, לגבי נושא של מכירה

משה בר-חיים:  צריך לעשות איסור מכירה סביב מוסדות חינוך

משה בר-חיים:  לא יכול להיות שאנחנו שומעים שבאזורי מוסדות חינוך ישנם נקודות מכירה בכניסה, מסביב, מאחור

משה בר-חיים:  אני חושב שזו הנקודה הראשונה שצריכה להיות, לפני בכלל התייחסות - - -     

לזכויות הילד): דרך אגב, מי נמצא פה מהרשויות המקומיות? אני כבר אומר לך, אני באתי מהרשות המקומית

לזכויות הילד):  חלק גדול, בעצם כל הקיוסקים או איך שנקרא לזה, עמדות המכירה בבתי הספר או ליד בתי הספר, הם של הרשויות המקומיות

לזכויות הילד):  זאת אומרת, הרשות המקומית יוצאת במכרז למזנונים כאלה או אחרים

לזכויות הילד):  ולכן הרשות המקומית באמצעות המרכז לשלטון מקומי, או המרכז לשלטון מקומי יכול באמצעות אותן רשויות או בכלל, להוציא איזשהו מזכר ולבקש מהרשויות לאכוף את זה בצורה החלטית ונחושה וכל מזנון כזה שימכור את זה, יפסיקו לו את הזכיינות

לזכויות הילד):       אם זה יקרה, זה יפסיק את המכירה

לזכויות הילד):  ציינו את זה התלמידות פה

לזכויות הילד):  התלמידים בשדולה, ראינו את זה, אמרו, אנחנו פשוט מתפלאים על זה, עכשיו אין פיקוח, לא משטרה , לא הפיקוח העירוני ולא הרשות

לזכויות הילד):  ולכן ברגע שנעשה את זה ותעבירו , כי אני יודע, אני מכיר את אותם מזנונים האלה

לזכויות הילד):  המזנונים האלה שייכים לרשות, אם זה בתוך בית הספר או קרוב מאוד לחצר

סימון דוידסון: מה, הם מוכרים בתוך בית הספר את זה?      

לזכויות הילד): לא, המזנונים הם בדרך כלל או בתוך בית הספר או מחוץ לבית הספר או על גדר בית הספר

לזכויות הילד):  המזנונים האלה הם שייכים ברוב המקרים לרשות המקומית ונעשים בזכיינות

לזכויות הילד):  עכשיו, אם הרשות המקומית תכפה את הנושא הזה עליהם, אני חושב שאנחנו נפתור חלק, לא נפתור, אלא פשוט נקטין חלק מהנושא של השיווק

בועז ביסמוט: 100% תודה

בועז ביסמוט:  יש פה פשוט סדר, אחרי זה נגיע לכולם

בועז ביסמוט:  אני כבר מתנצל, שבעוד 10 דקות, חברי הכנסת לעיתים אנחנו ב-17 ועדות במקביל, הולך מצביע חוזר

סימון דוידסון: בועז אמרתי לך, אתה לא חייב ללכת להצביע

בועז ביסמוט: אני יודע שזה החלום שלך

סימון דוידסון: אנחנו אוהבים אותך אנחנו לא רוצים שתלך

בועז ביסמוט: אני לא יכול לאכזב אותך

בועז ביסמוט:  מנהלת תחום פרסום והסברה, סמדר בן שמחון משרד הבריאות, בבקשה

בן שמחון: במסגרת הפרסום וההסברה שלנו לשנה, בחרנו להתמקד כמובן בסיגריות אלקטרוניות לקראת יום נגד עישון בינלאומי

בן שמחון:  עלינו ביומיים האחרונים עם קמפיין רחב בדיגיטל

בן שמחון:  חלק מאוד ניכר ממנו מוקדש לבני הנוער

בן שמחון:  שכרנו שישה משפיענים מוכרים בקרב בני הנוער, שיעבירו את המסר שסיגריה אלקטרונית ממכרת, היא מזיקה, סיגריה אלקטרונית מסכנת חיים, עלינו עם חסויות בטלוויזיה אתמול בלילה, אנחנו עולים עם באנרים עם הפניה לעמוד נחיתה עשיר במידע

בן שמחון:  במטרה באמת להגיע לכמה שיותר בני נוער ולכל הורה, מורה, או כלל הציבור שיתעניינו בנושא הזה

בן שמחון:  באמת באמת במטרה להעלות את השיח על הנושא הזה ללמד את מי שלא יודע שהסיגריה היא ממש לא תמימה

בן שמחון:       אבל למדנו שיש הורים שאמרו שלא נורא שהילדים שלנו התחילו מזה, אולי אם הם ישתמשו בזה הם לא יגיעו לסיגריות הרגילות

בן שמחון:  אז גם חלק מזה זה באמת לגרום להורים להתעניין, לגרום לנוער להבין שהם מתעסקים בדבר שיהרוס להם את החיים, את הבריאות, יימכר אותם, ובאמת המסרים מועברים ככה

בן שמחון:  זה פוגע בהרבה מעבר ל-fun

בן שמחון:  זה לא fun בסופו של דבר

בן שמחון:  יש לנו דוגמה להראות אם אנחנו יכולים

בן שמחון:      (הצגת סרטון)     

בן שמחון: תודה

בן שמחון:  באמת שורה תחתונה זה באמת לדבר לנוער בשפה שלו, לדבר לנוער בשפה שלו, לדבר לנוער בגובה העיניים ובאמת להעביר להם את המסר וליצור שיח, זה לא זבנג וגמרנו

בן שמחון:  להתחיל מהיום לאורך תקופה

סימון דוידסון: האם אתם משתמשים במשפיענים?     

בן שמחון: כן, אלו משפיענים

סימון דוידסון: אה אנחנו לא מכירים

סימון דוידסון:  מישהו פה? אתם מכירים אותם? לא יודע, אצלי זה היה חוליו איגלסיאס

בן שמחון: בנינו בעצם שתי תוצאות יש את - - - המשפיענים עצמם שיקדמו מתוך עמודי הטיקטוק והאינסטגרם שלהם

בן שמחון:  אני רק רוצה לתת לכם דוגמה, ללרה גרינסס שמופיעה בסרטון שלנו יש מעל 3

בן שמחון: 5 מיליון עוקבים, אז אני מאמינה שאנחנו נגיע

בועז ביסמוט: אז קודם כל יפה, סרטון משכנע, משפיענים או ללא משפיענים אני לא מכיר

בועז ביסמוט:  אבל אני חייב להגיד, קודם כל הנושא הוא מספיק, פורצים לדלת פתוחה, אבל הם בהחלט השפיעו

שקלים: חבר'ה תודה שבאתם

בועז ביסמוט: נעבור למשטרת ישראל, יש פה שני נציגים, רב פקד אהרון דגן, קצין חקירות נוער ארצי, נשמח לשמוע אותך, ולאחר מכן את פקד יעל רוזנקרנץ

אהרון דגן: בוקר טוב, קודם כל אני רוצה לחזור על הדיונים הקודמים, מה שנאמר מבחינת האכיפה המשטרתית, שהנושא הזה זה עבירות שהענישה הפלילית שלהם הם עבירות קנס, וכרגע משטרת ישראל עסוקה בדברים אחרים ולא אוכפים את הנושא הזה

אהרון דגן:  כבר היו הצעות בעבר שהנושא הזה צריך לעבור לרשויות אחרות, שפקחים יאכפו את כל הנושא הזה

אהרון דגן:  וזה עדיין עומד על הפרק

אהרון דגן:       לעניין פטירתו של אותו בחור צעיר לפני חודש וחצי בערך, משרד הבריאות, עכשיו ראיתי שהעבירו פניה לראש אח"מ לבצע בדיקה מאיפה החומר הגיע? ומי משווק את זה? משטרת ישראל פותחת בחקירה כאשר יש חשד לעבירות פליליות

אהרון דגן:  לעשות בדיקה מי מביא את זה? מי שמאשר להכניס את כל הסיגריות האלה, זו לא משטרת ישראל, היא לא אמונה על האישורים מי מכניס, זה משרד הבריאות/המכס, הם אלו האמונים על מי שמכניס את כל הדברים האלה לתוך הארץ

אהרון דגן:  אז לעשות בדיקה מי מכניס את זה? זה לא ה-issue פה של משטרת ישראל

אהרון דגן:       בנוגע לפטירה של אותו נער, כרגע אין חשד לפלילים אז לא נפתחה חקירה באופן רשמי בנושא

אהרון דגן:  אני יודע שבית החולים פנה למשטרת ישראל לעשות איזו בדיקה לגבי סיגריות שנתפסו אצלו בתוך הבית

אהרון דגן:  כרגע הנושא בבדיקה

לזכויות הילד): חברים, אני חייב להפסיק אותך, זה פשוט מרתיח אותי, אני חייב לומר

לזכויות הילד):  תראו, אנחנו מדברים פה על נער שנהרג מזה

לזכויות הילד):  ורק היום ראיתם את הפנייה ממשרד הריאות

לזכויות הילד):  עכשיו, תארו לכם שהיו בתוך הסיגריה חומרים שהם לא תקניים, מזויפים, לא יודע מה

אהרון דגן: אני אומר, הפניה הגיעה כבר ב-20

לזכויות הילד): כן גם זה יכול להיות

אהרון דגן: רגע אני רוצה לדייק, זה לא שהיום רק ראינו את הפניה, אני באופן אישי ראיתי את זה היום

אהרון דגן:  הפניה הגיעה כבר לפני חודש לראש אח"מ, אני יודע שכבר מחטיבת החקירות היה שיח עם רוני ברקוביץ, אם אני לא טועה, ממשרד הבריאות, וגם אז עדכנו אותו שאין כרגע חקירה פלילית, כלומר משרד הבריאות מעודכן כבר על הנושא

לזכויות הילד): מישהו יכול להגיד האם היה רעל או לא היה רעל?     

אהרון דגן: אז הנושא כרגע נמצא בבדיקה

אהרון דגן:  אין לי את חוות הדעת מול העיניים, אני גם לא יודע אם יש עדיין חוות דעת, אבל אני מתאר לעצמי שמשרד הבריאות פנה וביקש לבדוק

אהרון דגן:  ברגע שיהיו תוצאות אני מתאר לעצמי שיעבירו להם את התוצאות

אהרון דגן:  כרגע התוצאות לא בפניי

גדעון האוזנר: אנחנו מכירים את הנושא, אנחנו יודעים במה מדובר

גדעון האוזנר:  יש פה אדישות למותם של הקורבנות

גדעון האוזנר:  בוודאי שזה פלילי, איך אפשר להגיד שאין חשד לפלילים? עצם המעשה שאתה מביא משהו לישראל, כאשר המשהו הזה יכול לגרום למותו של אדם, ואתה לא נוקט באמצעי הזהירות הנדרשים, זה סעיף 300 לחוק העונשין

גדעון האוזנר:  רבותיי זה משהו פלילי, אי אפשר להגיד אין חשד לפלילים

גדעון האוזנר:  יש מוצר שהיצרן יודע שאפשר להשתמש בו בצורה הזאת, זה לא משנה אם אחר כך מישהו קם והשתמש בפועל, היצרן יודע שזה אפשרי, מאותו רגע שזה אפשרי אז יש חשד לפלילים

לזכויות הילד): כן אבל גם פה, יכול להיות שהמוצר מזויף, יכול להיות שהוא הובא בדרך לא דרך

לזכויות הילד):  יש הרבה מאוד דברים שצריך לבחון אותם, לקבל עליהם מידע

גדעון האוזנר: אז כאן צודק חבר הכנסת דוידסון במה שהוא אמר

גדעון האוזנר:  תראו, רבותיי, אנחנו היינו פה בישיבה הקודמת, דיברה לנו כאן שירה כסלו מהמיזם למיגור העישון, שבערך 13% מהילדים כבר משתמשים בסיגריות אלקטרוניות

גדעון האוזנר:  תחשבו , 13% זה מאות אלפים

גדעון האוזנר:  אתם מדברים פה להרחיב את זה לגיל 21

גדעון האוזנר:  הפיקוח יידרש להיות יותר חזק, הרי זה אסור כבר כיום למכור את זה לילדים

גדעון האוזנר:  אבל מה הבעיה פה? משרד הבריאות שכולנו מעריכים את המאמצים, גם של אפרת, גם של אפי, הוא משרד רגולטורי, הוא לא שולח שוטרים, פקחים, אז מדברים איתנו על הרשויות המקומיות

גדעון האוזנר:       בואו נחשוב רגע, קיים היום איסור על עישון במקומות ציבוריים, שם הפיקוח הוא על הרשויות המקומיות

גדעון האוזנר:  האם זה נעשה? לא

גדעון האוזנר:  למה? אמנם שם דאג המחוקק למשהו שבחוק הזה שלנו אין, שם התקבול מהאכיפה הולך ישירות לקופת הרשות המקומית, המחוקק דאג לזה, האוצר אמנם התנגד לזה, אין לנו סעיף כזה בנושא הזה של הסיגריות האלקטרוניות

גדעון האוזנר:  זאת אומרת אין לנו תמריץ לרשויות המקומיות לטפל בנושא הזה

גדעון האוזנר:  הם לא יעשו את זה, אתם תטילו את זה עליהם והם לא יעשו

גדעון האוזנר:       יותר מזה, לפי החוק של חובת הדיווח על הנזקים ממוצרי טבק משנת 2001, הרשויות המקומיות חייבות לדווח מה הן עושות, הרשויות המקומיות לא ממלאות את החובה הזאת כי אין להן סנקציות

גדעון האוזנר:  אז פה אתם חושבים שהם כן יעשו? אם כן, מה הפתרון שאני מציע? ודיברתי על זה בבוקר

גדעון האוזנר:  צריך שיהיה גוף שזאת תהיה הסמכות שלו, כך קיים לגבי נזקי סביבה

גדעון האוזנר:  וברגע שיהיה לנו גוף שאנחנו נדאג לתקציב

גדעון האוזנר:  רבותיי, מסיגריות יש מס של 6 מיליארד שקלים בשנה, זה המון כסף

גדעון האוזנר:       אם אנחנו לוקחים סכום לא מאוד גבוה, אחוז מסוים מתוך זה, מעלים גם את המחיר של הסיגריות, וזה לא רע להעלות, אז מעשנים פחות ברגע שהמחיר עולה, זאת אומרת יש לנו את הפתרון שהוא פותר לנו כמה בעיות, ברגע שאנחנו מעלים את המחיר, יוצרים קרן להקמת גוף שיטפל לנו גם באכיפה, גוף ייחודי, ייעודי למטרה הזאת, אנחנו עכשיו מקימים המון רשויות במדינת ישראל

גדעון האוזנר:  זה לא - - - ?     

בועז ביסמוט: תודה רבה, הדברים מאוד ברורים

גדעון האוזנר: תודה רבה, אני מציע לכם כמה הצעות חוק כבר

בועז ביסמוט: אנחנו נשמע עכשיו את פקד יעל רוזנקרנץ בבקשה

יעל רוזנקרנץ: חברי כבר התייחס

בועז ביסמוט: התייחס כבר? אז עכשיו אנחנו עובדים לקובי בוזו ממשרד האוצר, תכנון וכלכלה, אתה בדיוק יכול לענות על הדברים שאמר זה עתה ד"ר עמוס האוזנר

בועז ביסמוט:  למרות שאתה אני יודע, הסברת לנו כבר בוועדות קודמות, אתה לא מקבל החלטות , אתה יותר מהמבצעים אבל עדיין אתה יכול לשתף אותנו בתובנות שלך

קובי בוזו: אז מאז הדיון הקודם היה דיון באמת בוועדת כספים כמו שדיווחתי כאן, מונח צו בוועדת כספים, והצו למיסוי סיגריות אלקטרוניות אושר בהוראת שעה עד פברואר 2025, וכרגע יש מס על הסיגריות האלקטרוניות

קובי בוזו:  עכשיו, המס הוא באמת נמוך בהשוואה לסיגריות רגילות

קובי בוזו:  ובדיון בוועדה כספים, משרד הבריאות הודיע שהוא מקים צוות שיבחן את כל נושא הסיגריה האלקטרונית, המאבק בעישון וכו', לרבות המיסוי

קובי בוזו:  רשות המיסים חברה בצוות ומלבד העניין של מדיניות, גם צירפנו לצוות אנשי אכיפה שיתנו את האינפוט שלהם על אכיפה בשווקים, ומה קורה ומה השלכות של המיסוי? כי בעצם המס הוא עדיין גבוה, ויש עם כל מס גבוה יש גם תמריצים להברחות, למעילות וכו', דברים כאלה

קובי בוזו:  לכן אנחנו חברים בצוות יש צוות של ארבעה אנשים בתוך הצוות של משרד הבריאות

לזכויות הילד): מה לוח הזמנים?     

אפרת אפללו: אני אתייחס, אנחנו קיימנו מספר מפגשים של הצוות, צוות מאוד רחב כמו שקובי אמר, גם משרדי ממשלה, הורים, תלמידים, ארגוני חברה אזרחית, אקדמיה

אפרת אפללו:  עבדנו בארבעה תתי צוותים, צוות מדיניות, צוות אכיפה, צוות הסברה וצוות הכשרה והשפעה

אפרת אפללו:  סיימנו את הדיונים ממש בשבוע שעבר, אנחנו עובדים, מגבשים את החומרים, ואנחנו רוצים בשבוע הבא קודם כל להציג לכל ארבעת הצוותים את כל מה שנאסף, כי לא כולם היו חברים בכל תתי הצוותים, ולאחר מכן להציג את הדברים למנכ"ל משרד הבריאות ובהמשך יקבלו החלטות בארבעת המישורים שציינתי

לזכויות הילד): ומה המטרה שלכם בסוף?     

אפרת אפללו: המטרה להחליט על מדיניות, בסופו של דבר כמו שכבר אמרתי בוועדות קודמות, יש הרבה מאוד דברים שאפשר לעשות

אפרת אפללו:  איסור טעמים, איסור לגמרי

אפרת אפללו:  הנושא למשל, של מוצר גמילה, אנחנו עתידים להיפגש בימים הקרובים עם אוסטרליה, שבעצם שם זה נכנס

אפרת אפללו:  אני רוצה להגיד שגם שם דרך חתחתים הייתה, ועדיין הנושא הזה לא הוטמע, זאת אומרת זה לא כזה פשוט כמו שזה נראה בתקשורת, יש מכירה במרשם וזהו, וצריך לבחון את ההשפעות של כל דבר

אפרת אפללו:  ובסוף תתקבל החלטה מה משרד הבריאות יקדם

לזכויות הילד): אז את אומרת יש לוח זמנים אני מבין?     

אפרת אפללו: יש לוח זמנים, ב-7 ביוני מתכנס הצוות פעם אחרונה לשמוע את כל החומרים שהוגשו ועובדו

לזכויות הילד): אוקיי, אז אנחנו כן היינו רוצים לשמוע אחרי שתגבשו את הדברים, כאשר התפיסה צריכה להיות בסופו של דבר, זה מניעת שיווק עד גיל 21

אפרת אפללו: אני אגיד שכרגע בחוק קיים עד גיל 18 ואפשר לתקן את התקנות ולקבוע עד גיל 21, אבל בסוף עוד פעם, אנחנו חוזרים נושא של האכיפה

אפרת אפללו:  יש מדינות כפי שציין חבר הכנסת דוידסון וכמו שציין חברנו מהממ"מ שבאמת אסרו שיווק לגמרי

אפרת אפללו:  גם זה אחד הדברים שיכול להיות שיבואו לדיון לפתחו של המנכ"ל ובהתאם יוחלט

בועז ביסמוט: כעת נשמע את ליאל סרוסי, מועצת התלמידים והנוער הארצית

ליאל סרוסי: תודה רבה על זכות הדיבור

ליאל סרוסי:  אז אני ליאל סרוסי דוברת מועצת התלמידים והנוער הארצית, תלמידת כיתה י"א בת 16 מחדרה

ליאל סרוסי:  השתתפנו הבוקר בכנס ובאמת חשוב לי לצין שריני הלר נגעה לי בלב וגרמה לי לבכות

ליאל סרוסי:  כי באותה מידה היא יכלה להיות אמא של החברה הכי טובה שלי או של נער אחר מהשכבה, אנחנו בני אותו גיל

ליאל סרוסי:  וזה הזוי, וכשאני מדברת על זה, זה עדיין עושה לי צמרמורת כי אני חושבת על ההורים שלי וזה לא קל

ליאל סרוסי:       אנחנו כל הזמן מדברים על נוער ונוער ונוער, תלמידים, וראינו היום את התלמידים של רשת עמית, אבל איפה התלמידים כאן? באמת בא לי לראות את השולחן הזה עמוס וגדוש בתלמידים

ליאל סרוסי:  גם התלמידים של רשת עמית שדיברו היום, הם חייבים להישמע

ליאל סרוסי:  אנחנו משמיעים את הקול שלהם, ועדיין הסיפורים האישיים, המקרים, החוויות, אף אחד לא מעביר את החוויה שלנו כתלמידים יותר טוב מאיתנו כתלמידים

קריאה: הזמנתי אותם לפה את יודעת

ליאל סרוסי: ראיתי כן

ליאל סרוסי:  אבל אני כן רוצה לגעת ברשותכם בשתי נקודות עיקריות, קודם כל כל נושא המכירה

ליאל סרוסי:  אנחנו כן שומעים על בני נוער שמוכרים ברשתות החברתיות, דרך הסטורי, דרך הרשתות, דיברתי על זה בעבר

ליאל סרוסי:  אני כן אשתף אתכם, אני לא אציין מיקום בשביל לא לפגוע באף אחד, אבל אנחנו קיבלנו פניה מבית ספר במרכז הארץ שממש מעבר לכביש שלו יש קיוסק, הקיוסק הזה מוכר סיגריות כל סיגריות באופן בודד יחידה, כל סיגריה ב-5 שקלים

סימון דוידסון: זה אסור

ליאל סרוסי: זה אסור וזה עדיין קורה

סימון דוידסון: אסור למכור סיגריה בודדת

ליאל סרוסי: נכון, אסור למכור סיגריה וזו בדיוק הנקודה

ליאל סרוסי:  הקיוסק הזה רחוב מול בית הספר, זה הדרך שלהם להגיע לתחנת האוטובוס, מוכרים שם סיגריות אלקטרוניות, מוכרים שם סיגריות, מוכרים שם אלכוהול, ולא מבקשים תעודת זהות, וזה מול בית ספר, תלמידים מגיעים לשם עם חולצת בית ספר ולא קשה לדעת שהם מתחת ל-18

ליאל סרוסי:       אי אפשר להישאר אדישים לסיטואציה

ליאל סרוסי:  נכון יש חוק, אבל הוא לא נאכף

ליאל סרוסי:  וזה באמת מוביל אותי לנקודה השנייה, כל הנושא הזה של רשויות מקומיות הוא חייב לקרות

ליאל סרוסי:  אנחנו מדברים פה ברמה הארצית, אנחנו מסתכלים על משהו כמו מיליון תלמידים שנמצאים בטווח הגילאים, ואנחנו באמת לא רואים את כולם, מה שקורה באום אל פאחם לא קורה בחדרה, ומה שקורה בפריפריה לא קורה במרכז, אנחנו חייבים לרדת לשטח, אנחנו חייבים להקים ועדה עירונית בכל רשות מקומית יחד עם המרכז לשלטון מקומי, מועצות התלמידים והנוער העירוניות, הרווחה, הפיקוח, האכיפה, כולם חייבים להיות סביב השולחן הזה ולטפל בזה ברמה העירונית

ליאל סרוסי:  חייב להיות פתרון עירוני לכל רשות בנוסף לכל החוקים והתקנות שאנחנו רואים כאן היום

ליאל סרוסי:       והדבר האחרון שאני באמת פונה פה לכל הארגונים, היינו שותפים בצוות של משרד הבריאות ואנחנו באמת בקשר עם הרבה ארגונים, אנחנו באמת מודים לכם שאתם רואים אותנו, אבל אני קוראת פה לכולם, לכל הארגונים, גם לכל חברי הכנסת, ולא כולם יושבים פה היום לצערי, אל תישארו אדישים אלינו, בואו נמנע את המקרה הבא כי זה יכול להיות החבר הכי טוב שלי בשכבה וזה מפחיד

בועז ביסמוט: בהחלט אנחנו לא אדישים, אני לא חושב שאף אחד מהיושבים פה בחדר הזה לא אדיש לנושא הזה

בועז ביסמוט:  אני חושב שכאן ידידי, חבר הכנסת דלל, אנחנו לוקחים את זה במלוא הרצינות, כמובן דוידסון איתנו גם כל חברי הוועדה, גם אלו שלא כאן

בועז ביסמוט:  אבל אני רוצה לנצל את ההזדמנות שאת פה ולהבין, סליחה רגע אם נרד רגע לפרט, הסיגריה האלקטרונית עצמה, אני לא מומחה לא לסיגריה אלקטרונית וגם לא לסיגריה רגילה, לא מומחה מה לעשות, מומחה לדברים אחרים אני מקווה

בועז ביסמוט:  בקרב הצעירים, בקרב בני הנוער, הסיגריה האלקטרונית, מה זה נראה? מודרני יותר? פחות מזיק? חבר שלי? אופנתי? תסבירי לי קצת

ליאל סרוסי: זה די הטלפון

ליאל סרוסי:  כמו שאנחנו הולכים עם טלפון שזה מכשיר נייד, זה ממש הולך איתם לכל מקום, זה כיף זה צבעוני, אני רוצה את ההכי צבעוני, אני ההכי חדש, בריח הכי טוב

ליאל סרוסי:  אגב יש גם את כל הנושא הזה של עישון פאסיבי, אם אני יושבת בשכבה ותלמידים מעשנים, ויש תלמידים שמעשנים בכיתות ובטח שלא נדבר על השירותים, אני שואפת את אותו חומר

ליאל סרוסי:  אז בסופו של דבר הסיגריה האלקטרונית זה קצת צעצוע מגניב, יכול להיות שזה טרנד וזה יחלוף

בועז ביסמוט: אז אוטוטו סמל סטטוס את מציגה לי פה, איזה משהו שיש לי את זה אני נחשב, יש לי את המהודר יותר

ליאל סרוסי: כן ואנחנו משענו על תלמידים שמעשנים בגלל לחץ חברתי

ליאל סרוסי:  אנחנו אחרי תקופת הקורונה נכון עברה שנה אבל עדיין תלמידים לבד

ליאל סרוסי:  בשכבה שלי למדנו שלוש שנים בזום

ליאל סרוסי:  אין לנו כישורים חברתיים בשביל להתחבר לחברים אנחנו צריכים את הכלים המגניבים האלה

ליאל סרוסי:  וכן סיגריות אלקטרוניות זה מגניב, וגם סיגריות אלקטרוניות נתפסות כמשהו שמוריד לחץ, אני מכירה הרבה חברות שיושבות לעשן בשירותים לפני בגרויות, לפני מבחנים, זה עוזר לי זה מרכז אותי, ובאמת זה דבר שהוא קשה וכואב לגמרי

בועז ביסמוט: תודה רבה ליאל, אני חייב פשוט ללכת להצביע

בועז ביסמוט:  חבר הכנסת דוידסון אחרי מה שאמרת אולי אני אישאר שם שאני לא אפסיד שום הצבעה

לזכויות הילד): סימון אני מציע שתלך אחריו

לזכויות הילד):  חבר הכנסת בועז ביסמוט תודה רבה לך אני מאוד מעריך אותך, תודה רבה, מגיעים לך מחיאות כפיים

לזכויות הילד):  אנחנו נמשיך להסתדרות הרפואית

לזכויות הילד):  פרופסור חגי לוין הוא לא פה אבל דיברנו איתו

יעל בר זאב: אני יכולה לייצג גם את ההסתדרות הרפואית

יעל בר זאב:  ד"ר יעל בר זאב, יושב ראש החברה הרפואית למניעה ולגמילה מעישון מההסתדרות הרפואית

יעל בר זאב:  אני רוצה להתייחס לכל מה שנאמר, תראו, מדינת ישראל יחסית בנושא של סיגריה אלקטרונית, דווקא מאוד מתקדמת בחקיקה שלה

יעל בר זאב:  עם כל הבעיה שיש לנו, אנחנו קצת חוששים, אנחנו המדינה הראשונה בעולם שעשתה חפיסות אחידות לסיגריה האלקטרונית, שמכילה את כל האיסור עישון במקומות ציבוריים גם על סיגריה אלקטרונית, שיש לנו גם את הנושא של איסור הצגה גם על הסיגריות האלקטרונית

יעל בר זאב:  אין את זה בכל המדינות

יעל בר זאב:       הבעיה המרכזית שלנו, בניגוד למדינות האחרות, זה נושא האכיפה

יעל בר זאב:  אני מגיעה פה לוועדות כבר לא מעט שנים, והנושא הזה היה בדיונים עם משרד הפנים, עם הרשויות המקומיות, עם המשטרה, ולא פתרו אותו כבר שנים רבות

יעל בר זאב:  אתה מדבר על זה שהרשויות המקומיות יאכפו, אבל אין להם את הסמכות

יעל בר זאב:       אני עשיתי מחקר אצלי בבית הספר לבריאות הציבור שבדק את נקודות המכירה

יעל בר זאב:  מעל 90%, והכל נשלח כמובן למשרד הבריאות, לא עומדות בחוק הקיים היום מבחינת איסור הצגה

יעל בר זאב:  אבל אין מי שייתן להם קנס, הן לא בסמכות של הרשות המקומית

יעל בר זאב:  זאת הבעיה המרכזית שלנו

לזכויות הילד): סליחה רגע, אם הרשות היא אמורה לתת זכיינות לאותו מזנון

יעל בר זאב: רישיון עסק כאילו

לזכויות הילד): רישיון עסק או כל דבר אחר

לזכויות הילד):  והיא גם אחראית על אותו מזנון מבחינת הזכיינות שלו, אז היא כן יכולה

יעל בר זאב: היא יכולה לשלול את רישיון העסק שלו אולי, אבל אני חושבת שגם זה לא לגמרי מוסדר, אולי היועצת המשפטית

לזכויות הילד): זה לא רק רישיון עסק, אני אומר עוד פעם

לזכויות הילד):  זו פשוט נקודת מכירה שהחוק אומר שהיא לא צריכה להיות בקרבת בית הספר     

יעל בר זאב: אין חוק כזה, זה בדיוק חוק שצריך

תמי סלע: מקום ציבורי שאסור להשתמש בו בכלל בסביבות מוסדות החינוך - - -         

קריאה: זה לא אותו חוק, אלו שני חוקים שונים

לזכויות הילד): אבל עדיין מי שמשכיר לאותו אדם את המקום זו בדרך כלל הרשות המקומית, זה מה שציינתי קודם בעיקר בבתי הספר

תמי סלע: - - - להטיל עליהם קנסות

לזכויות הילד): לא חשוב בסדר, רגע אני אשאל שאלה את המשטרה

לזכויות הילד):  האם היו פעולות יזומות? כי אם נאמר פה שפקחי הרשות לא יכולים לתת קנס, זה לא בסמכות שלהם, האם אתם כמשטרה עשיתם פעולות יזומות במקומות מסוימים, שאולי זה גם, איך אומרים, יראו וייראו?     

סימון דוידסון: אלי הוא אמר בעצמו הם לא מטפלים בזה בכלל, זה ירד בכלל מהפרק

לזכויות הילד): סימון בוא נשמע אותם

לזכויות הילד):  האם יש?     

גדעון האוזנר: גם אם הייתה סמכות הם לא היו מטפלים

לזכויות הילד): האם יש פעולה יזומה?     

סימון דוידסון: המשטרה לא מטפלת בזה, הוא אמר את זה

לזכויות הילד): לא, הסמכות של המשטרה אני מניח

קריאה: זה לא מוגדר בחוק, זה תחת חוק איסור פרסום

יעל רוזנקרנץ: צוהריים טובים לכולם, יעל מהלשכה המשפטית במשטרה

יעל רוזנקרנץ:  אני אחזור למעשה על הדברים שנאמרו כבר בדיונים בוועדות הקודמות, והדברים גם הוסכמו על ידי חבר הכנסת ביסמוט שיצא

יעל רוזנקרנץ:  אני רק אזכיר את עיקרי הדברים וזה יענה על השאלה שלך בבקשה

יעל רוזנקרנץ:  העבירות המנויות בחוק הן עבירות למעשה, שעונשן קנס

יעל רוזנקרנץ:  ובעצם החוק הזה מופיע בתוספת לחוק העבירות המנהליות

יעל רוזנקרנץ:  הכוונה הייתה שהם חוקקו את החוק שהאכיפה תיעשה בצורה של אכיפה מנהלית ולא אכיפה פלילית

יעל רוזנקרנץ:  כבר דובר על זה המון

לזכויות הילד): זאת אומרת זו תקנה?     

יעל רוזנקרנץ: הייתה כוונה שהאכיפה תהיה מנהלית ובאמת לא תוקנו תקנות

יעל רוזנקרנץ:  למעשה כיום האכיפה האפשרית היחידה היא באמת אכיפה בפן הפלילי ודובר על זה שלא נראה ראוי, שוב, בייחוד ביחס לגיל הצעיר של המשתמשים, האיזון ביחס לחומרת העבירה, לעשות כאן באמת אכיפה פלילית נראה כלא מתאים

לזכויות הילד): אבל מה ההבדל בין זה שמוכרים אלכוהול או סיגריה? מה ההבדל?     

יעל רוזנקרנץ: שאלה טובה

אהרון דגן: אלכוהול זה מחולל פשיעה

אהרון דגן:  קטין ששותה אלכוהול בסופו של דבר הוא מאבד את כושר השיפוט שלו, וזה מביא לאלימות, וזה מביא לאירועי סדר ציבורי, לגניבות ולעבירות פליליות הרבה יותר חמורות

אהרון דגן:  עישון סיגריה, עם כל המצב העגום של זה, זה מביא רק לנזק בריאותי

לזכויות הילד): אוקיי, הבנתי

לזכויות הילד):  אבל עדיין מבחינת המשטרה

לזכויות הילד):  היא יכולה ליזום פעולה מול אותו קיוסק כזה או אחר?     

אהרון דגן: תראה, על פניו כן, אבל עוד פעם, המשמעות פלילית

אהרון דגן:  עכשיו, הכתם שאתה תעשה לאותו אזרח שעושה עבירה

לזכויות הילד): לא לאזרח שקנה, אלא לזה שמכר

אהרון דגן: לאותו מוכר?     

לזכויות הילד): כן

אהרון דגן: יש אפשרות לאכוף את זה, אבל עוד פעם, אנחנו היום מתעסקים במה שמחולל פשיעה

לזכויות הילד): אתה אומר שזה לא בסדר העדיפויות של המשטרה

אהרון דגן: זה לא בסדר, יש דברים הרבה יותר להתעסק איתם, אבל עוד פעם - -     

לזכויות הילד): בסדר אז צריך לדבר עם המפכ"ל

אהרון דגן: - - כל תלונה שתוגש תטופל, אוקיי? אבל עוד פעם, יש איך אומרים, חוץ מהעניין הבריאותי, הנושא של המחולל פשיעה זה הרבה יותר חמור, של האלכוהול

לזכויות הילד): אוקיי,כן בבקשה

שקלים: סליחה, אני פשוט מתנצל, אני חייב לצאת

לזכויות הילד): תודה רבה אושר שקלים

שקלים: בכל זאת היום שלנו ממשיך בדיון במליאה, אני מתנצל שאני חייב לצאת

לזכויות הילד): אני מעריך את זה מאוד

לזכויות הילד):  תודה רבה

יעל בר זאב: אני רק רוצה להוסיף לגבי האיסור של איסור שיווק מוחלט

יעל בר זאב:  איסור שיווק מוחלט כשאתה משאיר את המוצר שהוא בוודאות מזיק, עם תחלואה ותמותה ידועה, עם כל הצער על מקרה המוות של מידן קלר זכרונו לברכה, ועל כל מקרה מוות שיש מהאי ספיקה, זה נדיר מאוד

יעל בר זאב:       כל שנה מתים במדינת ישראל 8,000 איש כתוצאה מסיגריות

יעל בר זאב:  זה 20% מהתמותה בישראל היא תוצאה ישירה מהסיגריות

יעל בר זאב:  לא הגיוני לאסור את הסיגריה האלקטרונית ולהשאיר בכל הפיצוציות האלה את הסיגריה הרגילה

יעל בר זאב:       אז אני חושבת שצריך מאוד לשים לב, שכל דבר שאנחנו עושים הוא לכלל מוצרי הטבק והעישון, ולכן כל מה שאנחנו מציעים, שאלו אזהרות גרפיות, סטנדרטיזציה של הדברים האלה, איסור טעמים, רישוי נקודות מכירה ופיקוח על התכולה שלהם, זה על כלל מוצרי הטבק והעישון, כי כמו שגם הזכיר ממש בקצרה כשהוא דיבר על המיסוי מהמחקר של הכנסת, אם אתה אוסר, אם אתה עושה משהו רק על מוצר אחד, יש תחלופה עם המוצר השני

לזכויות הילד): זאת אומרת אם אנחנו הולכים, למשל, לאסור שיווק אז זה שיווק של כל מוצרי הטבק למיניהם, עד גיל 21, איסור?     

יעל בר זאב: בדיוק

לזכויות הילד): אז עד גיל 21 לאסור שיווק של כל מוצרי הטבק, כולל סיגריות אלקטרוניות וסיגריות רגילות וכך הלאה

לזכויות הילד):  וזה ייתן פתרון טוב יותר מאשר לאסור מוצר אחד ואז ישתמשו במוצר שני, הבנתי תודה

יעל בר זאב: כן

לזכויות הילד): סליחה אנחנו כבר ניתן פה, יש לנו פה את שירה כסלו

שירה כסלו: שלום, שירה כסלו, המיזם למיגור העישון

שירה כסלו:  אני רוצה רגע הערה אחת בגלל המקום שבו אנחנו נמצאים בדיון, כרגע יש איסור מכירה מוחלט עד גיל 18

שירה כסלו:  להעלות את זה לגיל 21 כשאנחנו לא פותרים את בעיית האכיפה, זה פשוט להתאמץ מאוד בכנסת ולחזור חזרה למציאות ולהגיד לא עשינו כלום

שירה כסלו:  אז זה דבר אחד

שירה כסלו:       אבל אני רוצה לחזור דווקא לאזהרה שמשרד הבריאות פרסם אתמול ולהגיד משהו שבעצם האזהרה הזאת חושפת בדיוק את הפער שבו אנחנו נמצאים, ולכן דיון המעקב הזה הוא כל כך חשוב

שירה כסלו:  כל בן אדם שרוצה יכול לשווק לייבא לארץ, סיגריות אלקטרוניות

שירה כסלו:  אוקיי? זה מוצר צריכה, אין עליו שום רגולציה, אוקיי? למעט מה שקיים בחוק איסור פרסום

שירה כסלו:  מה שזה אומר, זה שאין לנו במדינת ישראל כרגע - - -      

תמי סלע: את ואמרת שגם אסור לדווח, אין דיווח על הרכיבים כי זה לא מוצרי עישון?     

שירה כסלו: אז זה בדיוק מה שאני באה להגיד, יש דיווח על התכולה, אבל משרד הבריאות בא ואומר, אבל אני לא יודע האם האני מקבל מכולם את הדיווח כי אין מרשם של החברות האלה

תמי סלע: יש, כבר הגיע

שירה כסלו: יש מרשם?     

תמי סלע: יש לנו רשימה של 70 יבואנים שקיבלנו לאחרונה מרשות המיסים

שירה כסלו: בעצם מה שקורה כרגע במדינת ישראל שכל אחד יכול להחליט שהוא מייבא, אבל אף אחד לא מנהל את הקבוצה הזאת של האנשים

שירה כסלו:  מה שזה אומר מבחינת הסמכויות שחסרות כרגע, זה שמשרד הבריאות יכול לבוא ולהגיד אנחנו מוציאים אזהרה על מוצר, הם אפילו נקטו אתמול בשם ספציפי, אבל בזאת זה נגמר

שירה כסלו:       המשטרה באה ואומרת אני לא יכולה לאתר אחר כך אחורנית, לדוגמה בשני המקרים של האשפוז, מי בדיוק ייבא? מי בדיוק מכר? ואז אני לא אוכל לתת להם את האשמה הפלילית שיכולה להיות במסגרת החוק, כי בעצם חסר לנו השרשור הזה

שירה כסלו:  משרד הבריאות לא יכול לעשות ריקול, משרד הבריאות יכול לעשות ריקול על שוקולד אבל לא יכול ריקול על המוצר המסוכן הזה

שירה כסלו:  תראו איזה אבסורד

שירה כסלו:       ובדיוק בגלל הסיבה הזאת, וזה בדיוק מה שדיברנו בפעם הקודמת בעצם ביחד עם חבר הכנסת דלל צריך כרגע לאסור את השיווק של כלל המוצרים האלה עד שיהיה רגולטור שתהיה לו את הסמכות, כי אחרת אני לא רוצה להיות זאת שתשב שוב ליד אמא נוספת שתבוא ותגיד איזה נורא זה שלא ידענו

שירה כסלו:  זה לא מספיק רק לבוא ולהגיד יש חוסר ידיעה, יש גם פער בסמכויות אוקיי? אין לנו כרגע אף גוף ממשלתי שיש לו את הסמכויות בשביל לעצור את המוצרים האלה

שירה כסלו:  זה לא רק פער של ידע

לזכויות הילד): תודה רבה

לזכויות הילד):  מילכה נמצאת פה?     

סימא וולצר: אני פה במקום מילכה, סימא וולצר מרשת ערים בריאות, שזו יחידה במרכז לשלטון מקומי

סימא וולצר:  קודם כל דיברתם הרבה על פיקוח של הרשות המקומית, יש לה סמכות להוציא פקחים ויש להם סמכות לאכוף ולתת קנסות

סימא וולצר:  השאלה אם הם רוצים? השאלה איזה גב יש להם?      ברשת ערים בריאות יש רק 66 רשויות, אנחנו מעודדים אותם לעשות מהלך של עיר נקייה מעישון, ביחד עם משרד הבריאות יש להם תוכנית אפשרי בריא בעיר שזה גם כן לרשויות המקומיות, שם חברים 83 רשויות בערך, שגם אותם מעודדים, חלק מהתוכניות שהם היו צריכים להכיל זה על עיר נקייה מעישון, אבל זה רק ברצון של הרשויות המקומיות

סימא וולצר:  ברשויות הערביות גם כן יש בעיה רצינית של אכיפה, כי זה קטע של חמולות, חברים שלי, אף אחד לא רוצה להיות הפקח שנותן דוח לשכן שלו

סימא וולצר:       אז יש הרבה בעיות, אין שיניים, צריך איזשהו גוף ממשלתי, חזק, איזשהו משרד שיגבה, ייתן סמכות להוביל את המהלך הזה ביחד

סימא וולצר:  וחוץ מזה אני גם רוצה להגיד שיצא הדו"ח של שנת הבריאות של שנת 2021 לעישון, רשויות מחויבות להגיש דו"ח לשר הבריאות לגבי האכיפה, רק 69 רשויות הגישו את הדו"ח למרות שהן מחויבות, כל הרשויות מחויבות, ומתוך 69 הרשויות רק 36 בעצם עשו אכיפה בפועל

לזכויות הילד): אז איפה משרד הבריאות? האם הוא לא פונה לאותן רשויות?     

סימא וולצר: לא, אז החוק מחייב אותן לדווח

סימא וולצר:  יש לנו דרך לתת להם תמריצים

סימא וולצר:  למשל אני אגיד במסגרת אפשרי בריא בעיר, רשויות שלא מדווחות לא מקבלות את התמיכה של משרד הבריאות

סימא וולצר:  זה הכלי שאני יכולה להפעיל כנגד רשויות שלא מדווחות

לזכויות הילד): האם פניתם אליהם? האם פרסמתם בעיתונות?     

סימא וולצר: הם פנו פניה ישירה, אבל הרשויות לא מדווחות

לזכויות הילד): בואו, אני מרגיש שאני נמצא באיזשהו - - -     

גדעון האוזנר: לכן הרעיון של לתת את הסמכות פה לרשויות המקומיות לא יפתור את הבעיה, הם לא רוצים

לזכויות הילד): בסדר, אבל צריך רשות מקומית חובה, האם מישהו פנה לראש העיר, אמר לו, דיבר אותו או למנכל"? ואם לא, האם פרסמתם שהם לא נתנו את הדו"ח? אלו דברים שצריכים להיות כל הזמן בתנועה

לזכויות הילד):  טוב, האגודה למלחמה בסרטן, משה או אירנה?     

משה בר-חיים: משה בר חיים מנכ"ל האגודה

לזכויות הילד): שלום משה

משה בר-חיים: קודם כל אני רוצה להודות לכם על היום הזה ועל הכנס הזה

משה בר-חיים:  אני חושב שיש כאן הרבה מאוד אנשים מקצוע וחברים ואגודות ומיזם שבכל השנה עוסקים בתחום הזה, ומצפים להובלה שלכם ולניצוח שלכם

משה בר-חיים:  והדברים האלה מאד חשובים גם לנו, אבל בסוף התהליך, בעצם הכנסת היא זאת שמנצחת על התזמורת, והאמת שנורא צר לי לשמוע את התשובות של משטרת ישראל, על מה שקרה לילד, היה לנו לא היה לנו, אני לא חושב שזאת הדרך הנכונה

משה בר-חיים:       וכמנצחים על התזמורת הזאת, אתם צריכים ליצור כלים אפקטיביים על הרשויות המקומיות, רשות שלא תדווח, רשות שלא יהיה לה פיקוח, רשות שהחוק לא יהיה מספיק טוב בשבילה, אז פשוט צריך להוריד לה תקציבים, צריך לקנוס אותה, צריך להבהיר שמשרד הבריאות לא ילווה אותה

משה בר-חיים:  כל מיני צעדים שיגרמו לרשויות לעשות את העבודה שלהן

משה בר-חיים:  אני חושב שכמנצחים על התזמורת זה התפקיד שלכם כאן, ואנחנו לעזרתכם

לזכויות הילד): תראו, כשרוצים לפתוח את חוף הים ברשות מסוימת, צריך את האישור של משרד הפנים ומשרד הבריאות

לזכויות הילד):  משרד הבריאות עושה את הבדיקות ואומר כן אפשר להשתמש בחוף, כן אפשר להתרחץ או לא

לזכויות הילד):  אז הנה, זו סנקציה, רשות שלא אז לא

לזכויות הילד):  ויש עוד דברים נוספים חברים, באמת, תפעילו את הסמכויות שלכם, אם אין לכם מספיק תגידו לנו, יש הרבה מה לעשות, גם בתקשורת

גדעון האוזנר: אנחנו מגיעים לנושא של משרד הרווחה, זה נושא חשוב

לזכויות הילד): דקה, אני אתן לך , העמותה הישראלית לסרטן ריאה, ד"ר שני שילה

שני שילה: אז אני ייסדתי את העמותה, למי שלא שמע, בעלי חלה בסרטן ריאה לפני 12 שנים ונפטר לפני שנה

שני שילה:  תשמעו, יש פה אנשים מאוד טובים אבל אני שומעת הרבה דיבורים ומה מזיז את העולם? כסף

שני שילה:  אז תחוקקו את מה שצריך ויש לי רעיון, למשל, כל עירייה, ואני לא מבינה בדברים האלה, הרי יש לה מיליון פקחים שלוקחים כסף על דוחות חניה, תתנו לעיריות את הזכות שמי שמוכר לצעירים, מי שלא בסדר, יאללה קנס 5000 שקלים, ייכנס כסף לעירייה זה יהיה האינטרס שלה לאכוף

שני שילה:  אני לא מבינה?     

לזכויות הילד): רגע, קודם נאמר שאין סמכות לתת דוחות?         

קריאה: יש להם סמכות לתת דוחות

תמי סלע: אבל לא לפי חוק הגבלת שיווק

לזכויות הילד): לא משנה לפי איזה החוק

תמי סלע: בגלל שאיסור המכירה והשיווק לקטינים, זה בחוק שאין כרגע סמכות אכיפה מנהלית לגביו

תמי סלע:  גם השני כנראה לא אוכפים מספיק, אבל פה בכלל אין סמכות

שני שילה: אז בוא נעשה חוק בהקדם, שהעירייה יכולה לאכוף, יתחילו לזרום שם אלפים, עשרות אלפים, מאות אלפי שקלים והם יקדמו את זה

שני שילה:  זאת הדרך היחידה

שני שילה:  כסף זה מה שמזיז אותם, את רובנו

שני שילה:  אז דיבורים דיבורים ומדברים בגבהים האלה, מה שקורה בשטח מנותק לגמרי

שני שילה:  תודה

לזכויות הילד): קודם כל יש מישהו שרצה לדבר או שרוצה לדבר? בבקשה

פאתן ג'טאס: אני פאתן ג'טאס מהאגודה למלחמה בסרטן, מנהל הפעילות בחברה הערבית

פאתן ג'טאס:  אתמול הייתי בהרצאה ואני מעביר כאן זעקה של מאות הורים שהשתתפו בעצם, הם חסרי אונים מול כל השיווק האגרסיבי של חברות הטבק בעניין העישון, ודווקא עכשיו בעניין עישון סיגריה אלקטרונית

פאתן ג'טאס:       כמו היום, לפני 12 שנים ב-29 במאי 2011, הייתה החלטת ממשלה, קראו לה מספר 3247, עד עכשיו לא עשו בה כלום כמעט

פאתן ג'טאס:  אנחנו עכשיו כמו ששומעים כאן, אתה מטפל אדוני יושב הראש, כמו עם שקית קרועה מכל מיני מקומות

פאתן ג'טאס:  צריך יישות אחת שתתפוס את כל הקטע הזה, את כל המאבק בעישון, ולתקצב אותו ולתת לו את כל הכלים בכדי שזה יעבוד ושזה ייתן תוצאות

פאתן ג'טאס:       בוא נסתכל על חברות הטבק, חברות הטבק בעצם הן אלו שמשפיעים שזה לא יקרה, גם אחרי 12 שנים כבר שישנה החלטה

פאתן ג'טאס:  על זה בעצם אנחנו באים כאן ואומרים בעצם מה אנחנו רוצים לשמוע? הם שיקרו לנו הרבה

פאתן ג'טאס:  מדברים עכשיו על סיגריה אלקטרונית

פאתן ג'טאס:  מה הם שיווקו אותה כשהם התחילו? שזה יהיה מוצר בריא, נכון? ככה שיווקו אותה, ככה עד היום משווקים אותה

פאתן ג'טאס:       לכן העניין כאן, הבית הזה מה ישים בסדר העדיפויות שלו? האם לשים את עניין בריאות הציבור קודם כל? זה הדבר ההכרחי שאנחנו צריכים לראות אותו כאן? ולשים בעצם ולדרוש אכן תקצוב

פאתן ג'טאס:  כל השאלות שעולות כאן צריכים ארגון, צריכים רשות שתבוא ותיקח את כל הסיפור הזה ותדחוף אותו קדימה, עם החלטות, קודם כל יש 1,001 הצעות של החלטות שיכולות אכן לבוא ולהציע אותן, ואנחנו שמענו הבוקר גם מנכבדים כאן שהם כאן מעוניינים להזיז דברים, אז אדרבא בבקשה, אנחנו מוכנים לתת יד, אבל זה המקום בעצם לשים עכשיו את הנקודה הזאת

פאתן ג'טאס:  כששומעים על ילד שנפטר, אבל כל יום בארץ נפטרים 22 אנשים כל יום מעישון הסיגריות, לא צריכים לשמוע עוד יותר סיפורים

לזכויות הילד): אני אתן לך, דקה אחת

לזכויות הילד):  כן בבקשה?     

דנה פרוסט: אני דנה פרוסט גם מהאגודה למלחמה בסרטן, אני רוצה גם לחזק את הדברים שאמר פאתן, אני רוצה להזכיר כאן את המתווה בתוכנית הלאומית שעשתה הקואליציה, ואחת ההמלצות באמת היא להקים יחידה מתוקצבת עם כוח אדם שתוכל לתכלל את כל הנושא של מניעת העישון בישראל

דנה פרוסט:  כי כמו שנאמר כאן, בסופו של דבר זה עניין של תקצוב

דנה פרוסט:  נוכל לפתור את בעיית האכיפה, נוכל לעשות הסברה בצורה מסודרת ורב שנתית במשך כל השנה וכלל הדברים, רציתי לברך את חבר הכנסת בועז ביסמוט, אז אני אברך

לזכויות הילד): זה יגיע אליו, זה יירשם בפרוטוקול

דנה פרוסט: אני חושבת שהצעת החוק על איסור הטעמים היא הצעת חוק חיונית וחשובה כרגע כצעד תכליתי מכל מה שהוצע

דנה פרוסט:  כי אכיפה לוקחת זמן, לוקח זמן להתחיל להסדיר אכיפה

דנה פרוסט:  וגם הסברה זה תהליך שנתי

דנה פרוסט:  אני רוצה רגע לשים בפרספקטיבה, אנחנו לא היינו בכישלון במאבק בעישון, מה שקרה זה הכניסה של הסיגריות האלקטרוניות ביחד עם תקופת הקורונה, ואמרה את זה מאוד מאוד יפה ורהוט ליאל ממועצת התלמידים

דנה פרוסט:  אנחנו חזרנו אחרי הקורונה ואנחנו לבד

דנה פרוסט:  זאת אומרת שזו בעיה מערכתית

דנה פרוסט:  ומה שהייתי מבקשת מהוועדה לדאוג שהצעת החוק בנוגע לאיסור טעמים תקודם בצורה הכי מהירה שיכולה להיות

דנה פרוסט:  כי להצעת חוק לפעמים יש ככה פרק זמן, כמה שיותר מהר זה ממש יכול להציל חיים

לזכויות הילד): כן ד"ר עמוס?     

גדעון האוזנר: עמוס בלי ד"ר, עורך דין

גדעון האוזנר:  אחד הרעיונות שאני יכול להציע כאן, מסתמך על הנקודה שאמרו כאן שיש לנו 70 יבואנים של המוצר הזה

גדעון האוזנר:  זאת אומרת, כאשר קורה נזק, די קשה יהיה להתחקות

גדעון האוזנר:  הנזק הזה לא יכול לקרות מיד, יכול להיות בעוד חמש שנים, יכול להיות בעוד שש שנים, קשה יהיה לנו להתחקות, ולכן ההצעה שלי

גדעון האוזנר:  ופה מיוחד בסיגריות אלקטרוניות שיש כל כך הרבה משווקים ויבואנים, לחייב אותם להפקיד כתנאי לזכותם לייבא לישראל את המוצר הזה ולשווק אותו, שהם יפקידו ערבות כספית משמעותית

גדעון האוזנר:  ואז את הערבות הזאת אפשר יהיה גם לשנות בהמשך את גודל הערבות כאשר יתברר לנו גובה הנזקים של הסיגריות האלקטרוניות האלה

גדעון האוזנר:  אבל הדרישה הזאת להפקדת ערבות בוודאי שתיתן לנו אמצעי פיקוח, היא תיתן לנו גם ערובה ותיתן לנו גם את התקציב אחר כך לטפל בנושא הזה

לזכויות הילד): תודה

לזכויות הילד):  חיים לנציצקי בזום, שלום, בבקשה

חיים לנציצקי: ברשות יושב הראש, שמי חיים לנציצקי ואני בחברת איי סמוק פלוס ייבוא ושיווק של סיגריות אלקטרוניות

חיים לנציצקי:  אני רוצה לומר, להביא נקודת מבט שונה קצת ממה שדיברו פה עד עכשיו

חיים לנציצקי:  ואני ממש מתפעל מהאכפתיות, גם של יושב הראש בועז ביסמוט חבר הכנסת, וגם של יושב הראש חבר הכנסת אלי דלל

חיים לנציצקי:  האכפתיות האמיתית והכנה למען בני הנוער, ופה זה המקום שבעצם הוועדה למען בני הנוער, זו הבעייתיות בנושא

חיים לנציצקי:       אבל דבר אחד אני רוצה לשאול, איפה אותם עשרות אלפי מאיידים שמשתמשים בסיגריות אלקטרוניות, מאיידים בוגרים שהיו מעשנים ועברו להשתמש בסיגריות אלקטרוניות? איפה זכותם הבסיסית להשתמש ולקבל את המוצר הזה שהוא מוצר שרמת, אני לא אכנס לנושא של רמת הנזק, אבל בכל זאת, יש קביעה חד משמעית של משרד הבריאות בבריטניה

לזכויות הילד): כמו שלא הפריעו לכם אל תפריעו לאף אחד

לזכויות הילד):  בבקשה חיים

חיים לנציצקי: אני רוצה להשלים את המשפט, אני לא אכנס לנושא הבריאותי אבל בכל זאת יש קביעה חד משמעית ממשרד הבריאות בבריטניה על הפסקת נזק של לפחות 95%

חיים לנציצקי:  לא נכנס לזה, כי יש כאלה שחולקים על זה וזה ברור, ויש הכרעה חד משמעית שיש הפחתת נזק משמעותית לאחד שמעשן ועובר לשימוש בסיגריה אלקטרונית

חיים לנציצקי:       מה שקרה זה, שמשנת 2019 חוקק חוק שאוסר מכירה לקטינים מתחת לגיל 18 ולא נעשה עם זה שום דבר

חיים לנציצקי:  אז 3-4 שנים שהחוק הזה קיים, לא נעשה אכיפה, לא ניתן שום דו"ח או דו"חות בודדים לכאלה שמכרו לקטינים מתחת לגיל 18 ובגלל אוזלת היד של מערכת הממשל, מערכת האכיפה, בגלל אוזלת היד הזו אנחנו נמצאים במצב הנוכחי, מה שכולם בוכים על זה, שרואים ילדים בכיתה ד' משתמשים בסיגריה האלקטרונית, ובגלל אוזלת היד הזו רוצים לנקום ולמנוע מאותם עשרות אלפי מאיידים

חיים לנציצקי:  יש לפחות 100,000 מאיידים במדינה, רוצים למנוע מהם את הזכות לשימוש במוצר הזה שהוא בוודאות מופחת נזק, תעשו אכיפה, ואז נבדוק כמה בני נוער יכולים להשתמש עם זה

לזכויות הילד): 100%, תודה רבה חיים סליחה חבר'ה אני לא רוצה שתגיבו לדברים

לזכויות הילד):  אנחנו שמענו אותך חיים, אני מאוד מודה לך שהשתתפת איתנו בדיון

לזכויות הילד):  תודה רבה לכולם אנחנו עוברים לדיון השני

לזכויות הילד): חברים, אני פותח את הדיון השני

לזכויות הילד):  בניגוד לחוק איסור מכירת מוצרי עישון לקטינים, משרד הרווחה הודיע על כוונתו להתקשר בפטור ממכרז עם חברת דובק כספק יחיד לצורך אספקת סיגריות לקטינים השוהים במעונות חסות הנוער

לזכויות הילד):  פה אנחנו שואלים את השאלה איך, למרות שאסור על פי החוק למכור סיגריות לקטינים, משרד הרווחה דואג לאספקת סיגריות לקטינים מכורים השוהים במעונות חסות הנוער? זה פשוט אבסורד

לזכויות הילד):  אני רוצה להבין מאין נובעת הסיבה? למה? איך? אני מבקש מנציגות משרד הרווחה שהם אמורים לפתוח פה את הדיון ולהבין על מה המכרז? מה הסיבה בכלל? זאת אומרת אנחנו מעודדים פה ילדים קטינים להשתמש בסיגריות? בבקשה

מיטל בר אל: צוהריים טובים לכולם, אני מיטל בר אל, מנהלת תחום הנהלת חסות הנוער

מיטל בר אל:  אז קודם כל חשוב לי לומר לחברי הוועדה שאנחנו, כמשרד, חלילה וחס לא מעודדים בני נוער לצרוך סיגריות ואנחנו גם בתוך מסגרות חסות הנוער עושים הרבה מאוד פעולות הסברה על מנת למנוע את התופעה של שימוש בסיגריות ובכלל בחומרים ממכרים

מיטל בר אל:       חשוב לי ככה לפתוח וללומר שבחסות, אנחנו מטפלים בבני נוער שמגיעים אלינו בקצה הרצף, זאת אומרת אלו בני נוער עם פרופיל מאוד מורכב, עם ריבוי של בעיות, שמגיעים רובם ככולם תחת צו בית משפט עם רמת התנגדות מאוד גבוהה

מיטל בר אל:  אנחנו גם כתבנו מענה לשאילתה שהופנתה אלינו והדבר ככה מפורט ממש בהרחבה, וחשוב לנו לומר שרוב הנערים שאנחנו קולטים הם נערים שמשתמשים בסיגריות ממש מגיל צעיר, פיתחו הרגלי עישון, שהם כבר ממש מקובעים, שזה דבר שבשגרה, וכשאנחנו מקבלים אותם ומקבלים אותם במצב מאוד קיצוני אנחנו, לצערנו הרב, נאלצים לתת להם את הסיגריות כי אנחנו לא רוצים באופן דרסטי להפסיק את השימוש מיד עם הקליטה שלהם במסגרות

מיטל בר אל:       חלק מהמודל הטיפולי שלנו זה קודם כל לבנות איתם קשר של אמון, אנחנו רוצים לבנות איתם קשר, אנחנו רוצים שהם יאמינו בנו כגורמי מקצוע, כאנשי טיפול, אנחנו רוצים לחזק את הקשר ולאט לאט אנחנו גם רוצים לפתח הרגלים בסיסיים מבחינת סדר יום וגם אנחנו רוצים להעלות את המודעות לנושאים כמו למשל של עישון או מיניות או זוגיות או תזונה

מיטל בר אל:  כל הדברים האלה הם דברים שהם מאוד מאוד מטושטשים, מעורבבים, אין להם סדר יום ברור מהרבה בחינות

מיטל בר אל:  וכמו שאמרתי מקודם, יש להם התמודדות עם ריבוי של בעיות

מיטל בר אל:       לכן אנחנו כמשרד הרווחה ומעונות חסות הנוער, אנחנו נאלצים לספק להם סיגריות ממש בכמות מוגבלת, וזה באישור והסכמת ההורים, אנחנו יושבים לשיחה

לזכויות הילד): איך דואגים שהם לא יתמכרו?     

מיטל בר אל: הם כבר מכורים, הם מגיעים מגיל מאוד צעיר, הם מעשנים סיגריות, לצערנו הרב לא רק סיגריות, הם מעשנים חומרים נוספים חלקם

גדעון האוזנר: שאתם לא מספקים להם? את החומרים האחרים אתם לא מספקים?     

מיטל בר אל: ממש לא

גדעון האוזנר: אז למה סיגריות כן? אז למה חומרים אחרים לא? הם מגיעים מכורים אליהם

מיטל בר אל: כי אי אפשר, כמו שאמרתי ואני מניחה שכולם פה אולי אפילו יסכימו איתי

מיטל בר אל:  אי אפשר איך שהם מגיעים למסגרות חסות הנוער לחולל שינוי דרסטי ולהפסיק הרגלי שימוש שהם של שנים

מיטל בר אל:  מדובר בהרגלי שימוש של שנים שהם התחילו הרבה לפני שהם נכנסו למסגרות החסות

לזכויות הילד): על כמה ילדים מדובר? אלה שמעשנים

לזכויות הילד):  בוא נגיד בכלל במסגרת? וכמה מתוכם מעשנים?     

מיטל בר אל: אין לי נתונים מדויקים, אני אשמח להביא נתונים בהמשך אם תרצו

לזכויות הילד): מה סך הכל הילדים במסגרות?     

מיטל בר אל: כמות הילדים במסגרות היום, שקיימת?     

לזכויות הילד): כן

מיטל בר אל: אני מדברת על כלל מסגרות החסות, כי שוב, יש לנו מעונות ממשלתיים, יש לנו מעונות במיקור חוץ, יש לנו בסביבות 1,000 בני נוער בתוך המסגרות

לזכויות הילד): המסגרות האלה זה רק של משרד הרווחה?     

מיטל בר אל: כל המסגרות שלנו הן מסגרות של משרד הרווחה

מיטל בר אל:  יש מעונות ממשלתיים ויש מסגרות מיקור חוץ

לזכויות הילד): הקנייה של הסיגריות האלה למי הן מיועדות?     

מיטל בר אל: למסגרות המעונות הנעולים, שאלו מעונות ממשלתיים שזה הקצה של הרצף של בני הנוער

לזכויות הילד): הבנתי

לזכויות הילד):  ושם כמה ילדים יש?     

מיטל בר אל: שוב, אני צריכה לבדוק את הנתונים האלה

לזכויות הילד): אז מה ה-1,000?      

מיטל בר אל: זה בסך הכל באופן כללי בתוך המסגרות

לזכויות הילד): ולאותם ילדים שמעשנים כמה הם בערך מתוך ה-1,000? כולם מעשנים?     

מיטל בר אל: רובם

מיטל בר אל:  שוב, נתונים אני אשמח לתת, אבל אני יכולה להגיד - - -      

לזכויות הילד): את יכולה לומר לי כמה סיגריות ליום בממוצע אתם אמורים לרכוש ולספק?     

מיטל בר אל: תראה, כמו שאמרתי, אנחנו מאוד מגבילים את המינון

לזכויות הילד): הבנתי, עזבי את הדברים מסביב, אני שואל שאלה פשוטה

ראובן ארזי: יש מגבלה של עד 10 סיגריות ליום לילד, זה המקסימום

ראובן ארזי:  אנחנו כמובן לא נותנים כברירת מחדל את המקסימום, זה אך ורק בהתאם לצורך ולמצב של הילד

לזכויות הילד): כן אבל אתם יודעים את השימוש

לזכויות הילד):  מה הממוצע? המגבלה דיברת על 10 סיגריות נכון?     

ראובן ארזי: 10 זה המגבלה המקסימלית

לזכויות הילד): יפה, מה הממוצע שאתם בסופו של דבר נותנים לאותם תלמידים? 8? 9? 10? לאותם נערים

ראובן ארזי: אני לא חושבת, אין לנו נתונים על ממוצע

ראובן ארזי:  גם צריך להבין, הממוצע משתנה

ראובן ארזי:  אני יכולה להגיד מה מופיע במכרז אם יורשה לי רגע

לזכויות הילד): ב-2022 רכשתם סיגריות נכון?     

ראובן ארזי: כן

לזכויות הילד): היו לכם מספר ילדים, אז מה הבעיה לחשב מה הממוצע? כמה קניתם?     

מיטל בר אל: התקציב שהתבקש במסגרת המכרז לרכישת סיגריות במעונות הנעולים של חסות הנוער, היה בהתאם לתפוסה של הילדים במעונות, לא בהתאם למספר הילדים המעשנים

מיטל בר אל:  אחוז הילדים המעשנים במעונות הוא גבוה מאוד, הם ברובם מגיעים מעשנים והמכרז מתייחס לכמות המושמים שאפשר לשים במעון

לזכויות הילד): מה היקף המכרז בכסף?     

מיטל בר אל: היקף המכרז בכסף עמד על 1

מיטל בר אל: 6 מיליון שקלים, כשאנחנו הסתכלנו על הנתונים לקראת הדיון היום בוועדה, וראינו שיש שם איזושהי טעות של 200,000 שקלים

מיטל בר אל:  אני לא יודעת לומר ממה היא נובעת

מיטל בר אל: ככה אנחנו מדברים על 1

מיטל בר אל: 4 מיליון שקלים, כשהסכום הזה לוקח בחשבון את כל הילדים באותם תשע מסגרות נעולות, כשכל אחד מהם מעשן את המקסימום 10 סיגריות ליום

מיטל בר אל:  בסופו של דבר לא משתמשים בכל הכמות הזאת

לזכויות הילד): בעצם אתם מתקצבים לכל ילד 1,500 שקלים? זה מה שאתם אומרים

מיטל בר אל: למה 1,500 שקלים? אנחנו מתקצבים לכל ילד חצי חבילת סיגריות ביום

לזכויות הילד): 1

לזכויות הילד): 5 מיליון וחצי תחלקו ב-1,000 אני לוקח את כל הילדים, אז 1,500 שקלים ממוצע לילד אם לוקחים את כל הילדים?     

גדעון האוזנר: כולל כאלה שלא מעשנים

גדעון האוזנר:  אבל הם יקבלו גם כן

לזכויות הילד): כולל אלה שלא מעשנים

לזכויות הילד):  זה מספר באמת לא נתפס

לזכויות הילד):  אז אני שואל אתכם שאלה, אתם אמרתם שאתם רוצים ליצור אמון קודם כל בילד וכך הלאה

לזכויות הילד):  האם יש לכם תוכנית איך מורידים את התקציב הזה? אפשר לעשות את החיים קלים יותר, ברור לי, אין ספק בכלל

לזכויות הילד):  הילד שלי בוכה, נמצא בחנות צעצועים, רוצה את כל הצעצועים שבחנות, אז מה? אני אקנה לו הכל? אני יודע שזה יותר קשה כשבאים וצריך לחנך ולעשות מניעה, ולעשות כל מיני פעולות, הכל ברור לי

לזכויות הילד):  אבל לא יכול להיות שאנחנו נתקצב כל ילד כזה ב-1,500 בממוצע, כי אם אני לוקח שישנם כאלה שלא מעשנים, או שהם פחות מעשנים, אז זה יכול להגיע ל-2,000 ואולי אפילו ל-3,000 לפי מה שאתם אומרים

ראובן ארזי: אדוני, אם יורשה לי בבקשה לחדד כמה דברים

ראובן ארזי:  אני עורכת דין יפעת זיידיס מהייעוץ המשפטי של משרד הרווחה, אם יורשה לי להוסיף כמה דברים על המילים שנאמרו פה על ידי מיטל בר אל

ראובן ארזי:  אני מוכרחה לומר שכשבאתי לדיון היום מה שאותי אישית וההתכווננות שלי הטריד עצם העניין הזה שמחלקים סיגריות לילדים, וחשוב לי לומר

לזכויות הילד): הלוואי ויכולנו ב-1

לזכויות הילד): 5 מיליון לעשות דברים אחרים לחלק להם ממתקים ופירות ולא יודע מה, ברור לי, ואפילו הייתי מכפיל את התקציב

ראובן ארזי: הסכומים שמושקעים במניעת התנהגויות מסוכנות של הילדים האלה, ולצערי הרב יש להם התנהגויות הרבה יותר מסוכנות מאשר צריכת סיגריות, הם גבוהים בהרבה מ-1,500 שקלים

ראובן ארזי:  אני אומר משהו רגע ואני אשמח אם אדוני יקשיב עד הסוף

ראובן ארזי:  דבר ראשון, הרציונליים של שני החוקים שדנו בהם היום, גם איסור השיווק של סיגריות בוודאי לקטינים, וגם איסור עישון במקומות ציבוריים, ברור לנו ומוכר לנו ומובן לנו, ועדיין באנו לפה כדי להסביר את הקונטקסט שבו הילדים האלה מעשנים, שבו הם נמצאים

ראובן ארזי:  ומבחינתנו אין לי דרך אחרת לומר את זה אלא סדרי עדיפויות לילדים עם התנהגויות הכי אקוטיות של ילדים במדינת ישראל

ראובן ארזי:       אלו ילדים שעברו המון מסגרות טיפוליות והגיעו למסגרות נעולות כמו בכלא למרבה הצער, הגיעו למסגרות נעולות של מדינת ישראל ומדינת ישראל לקחה על עצמה לעשות הכל כדי להצליח לגייס אותם לטיפול ולשיקום, ובתוך סדרי העדיפויות האלה אנחנו קודם כל צריכים להצליח להשאיר את הילדים האלה בתוך המסגרת, כי על אף שזו מסגרת נעולה הם מצליחים לברוח משם, וכשהם בורחים משם הם גרים ברחוב, והם מקיימים יחסי מין לא מוגנים ולא מוסדרים ובורחים מחוץ לתחומי, אפילו, גבולות מדינת ישראל, ועושים כל מיני התנהגויות אקוטיות מאוד

ראובן ארזי:       לקיחת הסיגריות היא לא הצעד הראשון בטיפול בילדים האלה

ראובן ארזי:  זה דבר שאנחנו צריכים לאפשר להם להמשיך אותו

ראובן ארזי:  ואני מזכירה שהילדים במסגרות סגורות הם לא יכולים ללכת לרכוש לעצמם ואנחנו מעדיפים שהם לא יביאו סיגריות מהבית

לזכויות הילד): אני קודם כל מעריך את העבודה שלכם באמת, ואני חושב שאתן עושות עבודה טובה, ואין ספק שאלו ילדים שבאמת נמצאים במצב הכי גרוע שיכול להיות, הכי נמוך שיכול להיות

לזכויות הילד):  השאלה שלי היא מעבר לזה

לזכויות הילד):  נניח שעכשיו תקצבנו, האם אתם עושים או עושות עבודה שהיא בסופו של דבר תקטין את אותה תלות של אותו נער בנושא של סיגריות או בדברים אחרים? הלוא זאת בעצם התוצאה של העבודה שלכם ובהצלחה של העבודה שלכם

ראובן ארזי: בוודאי שאנחנו עושים את זה, זה בוודאי לא מצב אידיאלי מבחינתנו שהילדים האלה מעשנים בתוך המסגרות שלנו

ראובן ארזי:  נעשה איתם תהליך טיפולי מאוד מאוד מובנה

ראובן ארזי:  הרגלי חיים בריאים הם דבר שנידון על בסיס יום-יומי 24/7 בתוך המסגרות האלה

ראובן ארזי:  החל מתזונה בריאה, יחסי מין בריאים, מיטל תוכל להוסיף הרבה מעבר אליי, אבל כמובן וכמובן שגם הנושא של מניעת עישון של חומרים יותר מסוכנים מסיגריות ופחות מסוכנים מסיגריות נידונים על בסיס יום-יומי

ראובן ארזי:       אבל האפשרות לתת להם לעשן כשהם מגיעים ברובם מעשנים, וסובלים ממצבים מאוד מאוד אקוטיים, זה לא הדבר הראשון שמטופל, ועל כן במסגרת המכרז, אלה ילדים שלא יכולים לרכוש לבד סיגריות, ולא יכולים להביא סיגריות עם כל מיני דברים בפנים שאנחנו לא יודעים מה יש בהם, מהבית, ולכן ברירת המחדל הלא טובה שלנו היא לספק להם את הסיגריות האלה

ראובן ארזי:  כמובן שבמקביל נעשים תהליכים טיפוליים רחבים על כל ההתנהגויות המסכנות של הילדים האלה

ראובן ארזי:  אלו ילדים עם אורח חיים לא נורמטיבי, עם התנהגויות לא נורמטיביות, ועל בסיס יום-יומי 24 שעות הדבר הזה מדובר

לזכויות הילד): אז אחרי תקופה מסוימת שיצרתם את האמון ואת הקשר וכן הלאה, איך אתם מצליחים באמת להכין איזושהי תוכנית מסודרת שבה מקטינים את השימוש בסיגריה?     

מיטל בר אל: אני יכולה לומר שאנחנו עושים תוכניות שהן לא רק לסיגריות, אלא בכלל

מיטל בר אל:  זאת אומרת התוכניות הן תוכניות להעלאת המודעות בכלל לשימוש בחומרים ממכרים

מיטל בר אל:  יש כאלה שגם לוקחים דבק ושואפים את הדבק

לזכויות הילד): שמתם לב קודם שעמוס עורך הדין בעצם ציין שסמים, למרות שהילדים השתמשו בסמים, אתם לא מספקים להם סמים

לזכויות הילד):  אפילו אם זה היה חוקי, לא משנה, אבל אתם לא מספקים

לזכויות הילד):  ולכן אני שואל, בסדר אני מבין את הצורך, אני מבין את כל מה שאמרתם פה, ונניח שאני מקבל את זה למרות שזה מפריע לי בתפיסה

לזכויות הילד):  כן קשה, כי אנחנו הולכים מוציאים 1

לזכויות הילד): 5 מיליון שקלים על סיגריות, זה נראה לי באמת, אבל אני יכול להבין, אני לא איש מקצוע אני חייב לומר, אבל אני רוצה להבין

לזכויות הילד):       אבל אני אומר, אם כבר נכנסים לתהליך כזה, אז תהליך שיהיה מובנה, שאם אותו נער בכניסה שלו קיבל את אותן 10 סיגריות כשהוא בתהליך כזה, אז אולי אני אוריד לו בכל חודש סיגריה

לזכויות הילד):  אז אני מגיע אולי בסוף השנה ללא סיגריות? זה מה שאני מבקש

לזכויות הילד):       הלוא תראו, אני לא הולך עכשיו לשנות את כל התפיסה המקצועית שלכם, כי אני באמת לא מבין, אני לא איש מקצוע בקטע הזה

לזכויות הילד):  אבל אני מניח שאפשר לעשות כל מיני דברים בתפיסה, שאם אנחנו רוצים להרגיל את אותם ילדים להתנהגויות ואתם מדברים על תזונה, הכל קשה זה ברור לי

לזכויות הילד):  בן אדם שהתרגל לתזונה מסוימת ועכשיו מסבירים לו על משהו אחר, וכל הדברים האלה, כל התנהגויות, הכל קשה

לזכויות הילד):       אבל אם אנחנו נכנסים לאיזשהו תהליך מסוים, והכסף, אני אומר לכם, הוא פחות מעניין אותי, כי אולי במקום בכסף הזה להגיד לאותו נער בוא ניתן לך תמורה אחרת, אז אלו הדברים שצריכים להיות מבחינה חינוכית, מבחינת הרווחה, מבחינת התפיסה, שבו יש איזושהי תוכנית שמורידים לו את ההתמכרות בנושא של הסיגריות

מיטל בר אל: אני רוצה להתייחס ולומר שהרבה פעמים כשמגיעים הנערים והנערות אנחנו בונים להם סוג של חליפה אישית, אנחנו באמת עושים איזשהו תהליך של אבחון שהמטרה שלו באמת לזהות מה המוקד המרכזי להתערבות

מיטל בר אל:  יש למשל נערה שנפגעה מינית, או יש למשל נער שהוא צורך סמים ברמה מאוד קשה של התמכרות, והמטרה שלנו היא באמת לזהות את המוקד המרכזי, להתחיל עם המוקד המרכזי, ולהבין באמת, המוקד הזה הרבה פעמים מפריע לתפקוד השוטף, לתפקוד היום-יומי, וכאשר בהמשך אנחנו כן מצליחים לטפל בו, הדברים האלה הם גם באים בחשבון, הנושא של סיגריות, הנושא כמו שאמרה יפעת, הרגלי חיים, תזונה, ספורט אפילו, אנחנו גם מעודדים אותם לפעילות ספורטיבית

מיטל בר אל:  הדברים האלה באים בהמשך אבל זה לא משהו שאנחנו ישר, אני ככה אומרת את זה, לא משהו שאנחנו ישר בסדר עדיפות ראשון מתמקדים בנושא של גמילה מעישון בסיגריות

מיטל בר אל:       הדבר הראשון זה לזהות את המוקד המרכזי במה עסוק הנער או הנערה? איפה נקודת המשבר? מה מפריע להם לנהל שגרת חיים יום-יומית? אם זה בחינוך אם זה בכל דבר אחר ולהתחיל משם

מיטל בר אל:  כאשר אנחנו באמת מצליחים לשקם את הנערה או את הנער הדברים האלה אחר כך גם באים בחשבון

מיטל בר אל:  אנחנו עושים אחר כך גם פעולות הכנה לקהילה וכו'

גדעון האוזנר: אדוני יושב הראש, לדעתי זה נושא של מדיניות

גדעון האוזנר:  אני אתן לכם דוגמה, בן אדם נפצע בתאונת דרכים, פניו הושחתו לבלי היכר, ואז הוא מבקש כסף ואומר אני זקוק עכשיו לשירותי זנות, שום אישה לא מקבלת אותי

גדעון האוזנר:  זה נשמע מאוד הגיוני מבחינתו האישית, אבל אנחנו לא רוצים לעודד שירותי זנות, ולכן אנחנו לא ניתן לו כסף לשירותי הזנות שלו, למה? כי הנושא של המדיניות הציבורית גובר על הנושא של צרכיו של היחיד

גדעון האוזנר:       ופה מה שבא משרד הרווחה ואומר, אני בעצם רוצה לקנות את הסיפוק האישי שלי שאותו נער לא ישתולל על ידי זה שאני נותן לו את הסיגריות

גדעון האוזנר:  וכך הוא קונה לו סיפוק מיידי על חשבון העתיד

גדעון האוזנר:  ויכול להיות, שבעתיד, דווקא אותו נער, כאשר הוא יגדל, הוא יבוא אליהם בטענות הוא יגיד למה במקום להפסיק את ההתמכרות שלי אתם עודדתם את ההתמכרות שלי? היום אני קיבלתי את מחלת הסרטן כתוצאה מסיגריות

ראובן ארזי: אני רוצה רק לסבר את אוזניה של הוועדה, וחשוב לומר את זה, שאין אף ילד במסגרות שלנו שמקבל סיגריות מבלי שהוריו יסכימו לזה

ראובן ארזי:  רוב ההורים מסכימים לזה

ראובן ארזי:  אני לא חושבת שמישהו פה מטיל ספק באהבה של ההורים האלה לילדים שלהם

ראובן ארזי:  חשוב לומר את זה כי גם ההורים מבינים פה את הצורך ואת החשיבות וכולנו שותפים לכמיהה שהילדים האלה יאכלו רק ירקות, לא יעשנו סיגריות, יעשו שלוש פעמים בשבוע ספורט, הלוואי וזאת הייתה נקודת הפתיחה שלהם, הלוואי

ראובן ארזי:       ורק דבר אחרון אדוני בהמשך לאמירה שלך, לבקשה שלך, שייעשה איזשהו, אולי, תהליך מובנה יותר, שיעקוב אחרי מהלך העישון של כל ילד וילד בתוך מסגרות החסות, אני מקבלת את ההצעה, זה משהו שבהחלט צריך לתת עליו את הדעת

לזכויות הילד): לתת לו פרס אפילו

לזכויות הילד):  ללכת בקטע הזה של איזשהו, הלוא בסופו של דבר הם נמצאים באיזושהי חברותה, ולתת את הליווי הזה

לזכויות הילד):  זה כמו לעשות דיאטה, כשאתה עושה אותה בחברותה זה אחרת

לזכויות הילד):  אני חושב שאם אתם תתנו פה, כמו שאמרתי קודם, בצורה מובנית

לזכויות הילד):  תראו, לי זה קשה, אני אומר לכם בצורה באמת, ברגע שאתה רואה שאנחנו כרשות, משרד ממשלתי קונה סיגריות לנערים זה פשוט, איך אומרים, לא נתפס

לזכויות הילד):  לא נתפס

לזכויות הילד):       אבל עוד פעם, אני לא איש מקצוע, קשה לי מאוד להתערב בדברים האלה, אבל אני אומר לכם שאתם חייבים לעשות פה משהו כדי להקטין ולא הנקודה היא מהבחינה הכספית, אלא פשוט כדי להקטין את השימוש שאותם נערים בסוף יצאו לא עם התמכרות, לא לסיגריות, ולא לסמים

לזכויות הילד):  כן בבקשה? המועצה לשלום הילד

לזכויות הילד):  לא היינו מסיימים בלעדיך

נועם וילדר: קודם כל באמת תודה על כל הדיונים האחרונים בנושא, זה באמת חשוב שזה עולה על סדר היום

נועם וילדר:  לגבי הדיון הספציפי הזה, ובהקשר למה שאמרו משרד הרווחה

נועם וילדר:  אנחנו יודעים, ילדים ונוער מעשנים, הם עישנו בעבר, הם מעשנים, זאת מציאות שהיא מדאיגה וצריך לפעול בנושא, אבל זה קורה

נועם וילדר:  ואין חוק שאוסר על שימוש בסיגריות לקטינים וגם לא צריך להיות

גדעון האוזנר: יש חוק שאוסר על מכירה

נועם וילדר: מכירה, אני מדברת על שימוש עצמי, וגם לא צריך להיות

נועם וילדר:  ולצד זאת, וגם כשאפשר להסביר את הפרקטיקה הזאת מבחינה משפטית וגם לאור התחליות שהוצגו כאן, לנו, ואני מצטרפת למה שאתה יושב הראש אומר, לנו לא נוח בכלל עם העובדה שגורמים שהם חינוכיים טיפוליים, זה לא רק עניין של משרד ממשלתי, זה גורם שהוא חינוכי-טיפולי, המדריך או המטפל שנותן לנער את הסיגריה, זה גורם טיפולי-חינוכי, לנו זה מאוד מאוד חורה הסיפור הזה, זה מעביר מסר שזה בסדר להשתמש במוצר שמאוד מאוד מזיק לבריאות שלהם

נועם וילדר:  החוק אוסר כאמור, כמו שנאמר על מכירת סיגריות והוא לא אוסר על שימוש

גדעון האוזנר: אגב, הוא אוסר גם על הפצה

נועם וילדר: נכון נכון, שניה אני רוצה להתמקד בנקודה שהחוק אוסר על מכירה כדי להקשות על אותם נערים לקבל את הסיגריות, והנה משרד הרווחה נותן להם את הסיגריות בלי קושי, זה באמת בעייתי

נועם וילדר:  עכשיו, בכלא אופק, אתם הזכרתם את זה שזה קורה במעונות נעולים, בכלא אופק אין שם את הפרקטיקה הזאת, הם לא נותנים לילדים סיגריות

נועם וילדר:  הילדים מגיעים מחופשות הם יכולים להביא איתם סיגריות, המשפחה יכולה להביא להם את הסיגריות

נועם וילדר:       זה לא שלא אוסרים עליהם לעשן, לא מוכרים להם את הסיגריות ולא מספקים להם את הסיגריות

נועם וילדר:  אז למה לא יכולה להיות פרקטיקה דומה? ועוד שאלה שעלתה לי בתחילת הדיון בהקשר הזה, זה נניח ואני שואלת ויכול להיות שתהיה לכם תשובה טובה לעניין הזה

נועם וילדר:  נגיד שאתם מצליחים להסדיר את העניין הזה משפטית, זה בסדר לספק לילדים סיגריות, אבל מחר בבוקר מתארגנת תביעה ייצוגית של נערים שחלו בסרטן והיו במעונות נעולים וטענו שמשרד הרווחה סיפק להם את הסיגריות, ככה

נועם וילדר:  איך אתם מסבירים את זה? איך מתמודדים עם זה?     

ראובן ארזי: מחר יכולה להיות גם תביעה ייצוגית על זה שבריאותו הנפשית של הילד נפגעה כי החזקתי אותו במעון סגור בסורג ובריח

נועם וילדר: זה לא אותו דבר

ראובן ארזי: אנחנו מתמודדים עם איזושהי מציאות, בסדר? יכול להיות שבריאותו הפיזית היא תיפגע ככל הנראה, מהסיגריות, יש השלכות מאוד קשות לילדים שלא מקבלים סיגריות בחסות, כאלו שההורים שלהם לא נתנו את ההסכמה שלהם להמשך העישון שלהם בתוך החסות כי הם בדרך כלל כן עישנו לפני, הם מגיעים לחסות במצב של התנגדות מאוד מאוד גבוהה בדרך כלל, כפו עליהם להיות במסגרת סגורה שהם לא יכולים לצאת ממנה, מסגרת לא פשוטה בלשון המעטה

ראובן ארזי:       הילדים, אני אספר לכם קצת על השטח, ילדים שההורים שלהם לא מאשרים להם לעשן סיגריות מוצאים אותם עומדים מעל המאפרות ומעשנים את הבדלים, מוצאים סחר בסיגריות בתוך החסות, רואים שהם בורחים הרבה יותר, רואים שהם נכנסים להתקפים רגשיים למיניהם בצורה הרבה יותר גבוהה

ראובן ארזי:  אז תגידו לי אתם

נועם וילדר: לא, זה ברור, אבל אף אחד לא אומר להם בהכרח לא לעשן, זה בסדר שזה יהיה תחת עיניכם הפקוחה

נועם וילדר:  יכול להיות שיש היגיון בזה שזה יהיה תחת עיניכם הפקוחה, בסדר

נועם וילדר:  אבל לספק להם סיגריות זה אחרת מאשר להגיד להם תביאו איתכם מהבית, תקנו, תתקלו בקשיים האלה בעצמכם

לזכויות הילד): חברים תודה רבה

גדעון האוזנר: יותר מזה כשאת אומרת שההורים נתנו את ההסכמה, הם מקבלים בלי כסף , בטח שההורים נתנו את ההסכמה, אחרת הם לא היו קונים להם

ראובן ארזי: יש ילדים שההורים שלהם לא יכולים לקנות להם סיגריות

דנה פרוסט: שלום, דנה פרוסט מהאגודה למלחמה בסרטן

דנה פרוסט:  אני רוצה להתייחס ולהגיד כמו שאדוני אמר

דנה פרוסט:  אני לא עובדת סוציאלית, אני לא עובדת באופן שוטף עם נערים בקבוצות, עם נערים בסיכון ברמה כל-כך כל-כך קשה, ואני מבינה את הדברים שאתן אומרות, ויחד עם זאת, אני רוצה להצטרף ולהגיד עוד משהו

דנה פרוסט:       ממה שאני יודעת על בני נוער, הם אוהבים מסרים חד ערכיים, וכאשר מספקים להם סיגריות, המסר שעובר, גם אם הוא לא מילולי, שזה בסדר

דנה פרוסט:  ואני רוצה לומר שהמקרה הזה מאוד מאוד מזכיר לי את מה שקורה במסגרות למתמודדי נפש, שגם שם הצוותים הטיפוליים באיזשהו מקום אומרים אנחנו נבחר את המקומות, אנחנו רוצים לייצר יחסי אמון, ובהרבה מקרים גם המטפלים או המדריכים יושבים ומעשנים ביחד עם מתמודדי הנפש

דנה פרוסט:  זאת אוכלוסייה בסיכון ומה שנקרא, משולי החברה, וזאת אוכלוסייה בסיכון, מה שנקרא משולי החברה

דנה פרוסט:  ואני לא אכנס לתוך התהליך הט7יפולי כי אני באמת לא מבינה

דנה פרוסט:       אני רק חוזרת לנושא של החד ערכיות, ויכול להיות שמה שצריך לעשות, כמו שהציע חבר הכנסת אלי דלל, שמתן הסיגריות יהיה כחלק מתוכנית גמילה, ואולי עמיתתי כאן ד"ר יעל בר זאב תוכל לסייע בנושא של תחליפי ניקוטין לאלו שההתמכרות היא התמכרות פיזית? ואולי לפתח ולנסות להבין איך אפשר העביר אותם תהליך גמילה? כשההבנה היא בעצם אי אפשר לתת רק את הסיגריות כי המסר כאן הוא חד ערכי שזה בסדר, ואז כשהם משתחררים הם יוצאים ילדים שחושבים שזה בסדר

לזכויות הילד): תודה רבה, נכון מאוד

לזכויות הילד):  הגיעה גם חברת הכנסת תומא סולימאן

לזכויות הילד):  אני מאוד מעריך שהגעת, אני יודע שאת מוועדה לוועדה

לזכויות הילד):  היינו כבר בכמה ועדות ביחד

לזכויות הילד):  כן בבקשה

עאידה תומא סלימאן: תודה רבה, קודם כל אני גם רוצה להודות לך על זה שאני מבינה שיזמת את הדיון הזה, וגם נענית לבקשה שהייתה שלי לקיים את הדיון, כי את האמת הייתי בהלם כשקראתי את מה שהתפרסם בעניין ההתקשרות

עאידה תומא סלימאן:  הייתי בהלם כי הייתה לי הרגשה שחלק מהממסד הישראלי, משרד ממשלתי שאמון גם על הבריאות הנפשית והפיזית והחברתית של צעירים, בצורה הכי ברורה, בוטה, עובר, בעיני, על החוק

עאידה תומא סלימאן:  הרי החוק מאוד ברור בעניין של מכירת סיגריות ועישון לנוער, ופה אנחנו מספקים להם ומשלמים עבור זה

עאידה תומא סלימאן:       אני יודעת מה תגידו, תגידו שיש התמכרויות ושזה חלק מהתהליך

עאידה תומא סלימאן:  השאלה, הייתי רוצה לדעת כמה משקיעים בגמילה מההתמכרויות? וכמה התמכרויות אחרות, שגם המשרד לוקח על עצמו לספק אותם? כי הצעירים מכורים

עאידה תומא סלימאן:  האם אנחנו מתייחסים להתמכרויות אחרות באותה צורה כמו בעניין של העישון? יש התמכרויות לסמים

עאידה תומא סלימאן:  האם המשרד יתחיל גם לספק ויעשה התקשרות לאספקת סמים? אני בטוחה שלא, אני שואלת ואני יודעת את התשובה, בטוח שלא

עאידה תומא סלימאן:       השאלה כמה מקדישים תקציבים כדי להעלות את המודעות לנזקים? וכמה משקיעים בלגמול אותם מההתמכרות הזו? במקום לעשות קצת שקט במערכת דרך סיפוק הסיגריות

עאידה תומא סלימאן:  ואני מבינה שכבוד יושב הראש, הצעת שזה יהיה חלק מתהליך של גמילה? אפשר לעבור על זה בשקט אם זה חלק מתהליך של גמילה

לזכויות הילד): זה בדיוק מה שהצעתי

עאידה תומא סלימאן: אבל עד כמה שאני יודעת בעניין, ומדברת מישהי שעישנה, אני לא טלית שכולה תכלת בנושא הזה, אז אני יודעת שגמילה מעישון זה להפסיק לעשן

עאידה תומא סלימאן:  אין תהליך פה

עאידה תומא סלימאן:  צריך לזרוק את הסיגריות ולהפסיק לעשן וזהו

עאידה תומא סלימאן:       אז השאלה היא האם דבר כזה, האם נעבור בשקט על העניין שיש ספק ראשי שנותן סיגריות ומספק סיגריות לנוער בתוך המוסדות החוסות? או שאנחנו באים ואומרים סליחה, תשנו את המדיניות שלכם, אפילו אם זו המדיניות הטיפולית במקרה הזה

עאידה תומא סלימאן:  כי אתם אחראים לא רק על התנהגויות של הצעירים האלה, אלא גם כן על הבריאות הפיזית שלהם במקרה הספציפי

עאידה תומא סלימאן:  אז אני חושבת שצריך לא רק לבקש שזה יהיה חלק מגמילה, אלא לבוא ולהגיד המשרד צריך לשנות את המדיניות שלו בעניין של אספקת סיגריות לנוער, ומימון הסיגריות האלה

עאידה תומא סלימאן:       אני יודעת, אני ניהלתי הרבה שנים את מקלטי הנשים שבחסות הארגון שניהלתי, וכל הנושא של סיגריות, למרות שהנשים היו נכנסות למקלט במצב גם נפשי, וגם כלכלי מאוד קשה, בא המקלט ואמר, סיגריות זה על חשבונכם, וזה קצוב ואנחנו לא מרשים את זה, אלא במינון מסוים

עאידה תומא סלימאן:  והן נשים בוגרות במקרה הזה

עאידה תומא סלימאן:  לא באנו וסיפקנו סיגריות

עאידה תומא סלימאן:       אז אני חושבת מה עוד יותר עם נוער? זה אמור להשתנות, צריך שתהיה מדיניות מאוד ברורה שאוסרת על דבר כזה, וה-1

עאידה תומא סלימאן: 2 מיליון שיושקעו בתוכניות העלאת מודעות וגמילה, עדיף

לזכויות הילד): תודה חברת הכנסת תומא סולימן

לזכויות הילד):  אני רוצה לסכם

לזכויות הילד):  לי לא נוח לחלוטין, בלשון המעטה, עם הנושא הזה

לזכויות הילד):  כמו שציינתי אני גם לא איש מקצוע, קשה לי להתערב בצד המקצועי של זה, אבל הייתי רוצה מכם כמה נתונים

לזכויות הילד):       הייתי רוצה לדעת בחמש השנים האחרונות כמה בכל שנה נרכשו סיגריות גם בכסף וגם בבודדים? וכמה היו ילדים באותן מסגרות בכל שנה?      אני רוצה לקבל מכם איזושהי תוכנית מובנית, איך בעצם משנים את התפיסה, את המדיניות, לכיוון גמילה או כל דבר אחר שבו אנחנו במשרד הרווחה לא נותנים את החסות להתמכרויות ומשתדלים, אני אומר משתדלים כמה שאפשר, להקטין לגמרי את האספקה, להשאיר את התקציב מבחינתי לדברים אחרים אין לי בעיה, ואם צריך להגדיל אותו גם אין לי בעיה, אבל שהתקציב הזה יהיה ככל שניתן קטן יותר ובסוף בסוף בסוף שלא יהיה תקציב בכלל לאספקת סיגריות

לזכויות הילד):  זאת הבקשה שיש לי אליכם

לזכויות הילד):  לוח הזמנים?     

ראובן ארזי: אדוני אם יורשה לי לומר רק הערה אחרונה באמת

ראובן ארזי:  אני חושבת שחשוב להבחין בין זה שמפריע לכולנו שהילדים האלה מעשנים, ומאפשרים להם לעשן בתוך מסגרת של המדינה, לבין זה שהמשרד מספק להם את הסיגריות

ראובן ארזי:  ואלו שתי סוגיות נפרדות לגמרי, גם במחלקות פסיכיאטריות סגורות וגם תסתכלו על חוק איסור עישון במקומות ציבוריים, אין איסור לעשן במקום ציבורי, לא במחלקה פסיכיאטרית סגורה ולא בשום מקום אחר

גדעון האוזנר: החוק שונה, הוא היא זמני

גדעון האוזנר:  הפטור הזה כבר פקע

ראובן ארזי: הסוגייה שהמשרד מספק להם סיגריות היא סוגיה נפרדת, היא קשה לעיכול גם עבורנו מאוד, היא מצערת גם אותנו, ויחד עם זאת, הסברתי פה את שני הרציונלים ואני רגע אחזור עליהם, אחד, שלא ייתפסו חומרים יותר מסוכנים בתוך הסיגריות האלה

ראובן ארזי:  והדבר השני הוא שיש ילדים שלהורים שלהם אין כסף לקנות להם סיגריות

ראובן ארזי:  ואז אנחנו נמצאים במצב שעשרה ילדים במסגרת מעשנים ועשרה ילדים אחרים שההורים שלהם היו רוצים לאפשר להם את זה במצב שלהם, אבל אין להם כסף לתת להם

לזכויות הילד): יותר טוב, אם תהיה גמילה ולא תהיה אספקה

קריאה: את מונעת מהם את הזכות

ראובן ארזי: אני לא מונעת מהם את הזכות, אלו שתי סוגיות נפרדות, אנחנו לא כופים על אנשים גמילה גם בתוך מסגרות אחרות

לזכויות הילד): את ההסברים שמעתי, אני לא חייב לקבל את כולם, בסדר?     

עאידה תומא סלימאן: אהבתי את המשפט הזה

לזכויות הילד): אבל יש לי בקשה, אמרתי מספר דברים שאני מבקש מכם

לזכויות הילד):  אפשר לקבל לוח זמנים לנושאים שביקשתי? הדברים ברורים, הלוא אם אני מבקש מה בחמש השנים האחרונות היו תלמידים? כמה הוצאתם עבור הסיגריות? הן בבודדים והן בכסף? כמה היו תלמידים? אלו נתונים שאפשר בתוך שבוע להוציא אותם, אין שום בעיה

לזכויות הילד):       להכין תוכנית? תכינו, אני לא מדבר עכשיו לעל היישום שלה שיכול לקחת חצי שנה או שנה, אבל תוכנית אפשר לקבוע, לעשות בה מועדי לוח זמנים, מה עושים? איך עושים? ומתי? דבר כזה ניתן לעשות תוך כמה זמן שאתם רוצים? תגידו לי? שבוע, שבועיים חודש?     

מיטל בר אל: אני מניחה חודש

לזכויות הילד): חודש ימים בסדר

לזכויות הילד):  תודה רבה אני נועל פה את הדיון, תודה רבה לכם